
Atklāta konkursa
Būvniecības ieceres dokumentācijas izstrāde, autoruzraudzība un būvdarbi energoefektivitātes uzlabošanas pasākumu veikšanai SIA "Valmieras Olimpiskais centrs" struktūrvienības
 “Sporta spēļu komplekss” ēkā, Čempionu ielā 2, Valmierā, Valmieras novadā.
 (iepirkuma identifikācijas Nr. VOC/2025/_)

TEHNISKĀ SPECIFIKĀCIJA

1. Vispārēja informācija
	1.1.
	Projekts
	Energoefektivitātes uzlabošanas pasākumu veikšana SIA "Valmieras Olimpiskais centrs" struktūrvienības “Sporta spēļu komplekss” ēkā (turpmāk tekstā – VOC multifunkcionālā sporta zāle un ledus halles ēka), Čempionu ielā 2, Valmierā, Valmieras novadā.


	1.2.
	Pasūtītājs
	SIA “Valmieras Olimpiskais centrs”, reģistrācijas numurs 54103025871, juridiskā adrese: Čempionu iela 2, Valmiera, Valmieras novads, LV-4201.

	1.3.
	Projekta mērķis
	Veikt SIA "Valmieras Olimpiskais centrs" multifunkcionālās sporta zāles un ledus halles ēkas norobežojošo konstrukciju - sienu, jumta, logu, ārdurvju, vārtu un inženiersistēmu – telpu siltumapgādes, ventilācijas, energoefektivitātes paaugstināšanas pasākumu kompleksu.

	1.4.
	Projekta sadalījums realizācijas etapos

	1.4.1.
	1.etaps
	Energoefektivitātes uzlabošanas pasākumu būvprojekta dokumentācijas izstrāde un tās apstiprināšana būvvaldē.

	1.4.2.
	2.etaps
	Energoefektivitātes uzlabošanas pasākumu veikšana VOC multifunkcionālās sporta zāles un ledus halles ēkas jumta siltināšana, hidroizolacijas izbūve (jumta seguma), kuru ietvaros veicama esošo metāla jumta konstrukciju siltināšana, novēršot aukstuma migrāciju jumta konstrukcijā un sekojošu ūdens kondensāta veidošanos tajā.

	1.4.3.
	3.etaps
	VOC multifunkcionālās sporta zāles un ledus halles ēkas esošo sienu bojājumu labošana un papildus siltināšana. 

	1.4.4.
	4.etaps
	VOC multifunkcionālās sporta zāles un ledus halles ēkas logu demontāža uz ass “1”(uz Rīgas ielas pusi) veicot sienas un jumta dzegas mezgla siltināšanu. Ieejas vējtvera, paredzot automātiskās durvis un papildus gaisa aizkarus, atjaunošana.

	1.4.5.
	5.etaps
	VOC multifunkcionālās sporta zāles un ledus halles ēkas esošo inženiersistēmu uzlabošana nomainot apkures sistēmu sporta zālē uz griestu apkures sistēmu uzstādot starojuma paneļus. Ēkas ventilācijas sistēmas renovācija, hokeja halles gaisa sausināšanas sistēmas izbūve.

	1.5.
	Būvniecības ieceres dokumentācija
	Paskaidrojuma raksts vai Būvprojekts[footnoteRef:2] [2:  Izpildītājs, Līguma izpildes ietvaros, atbilstoši izstrādātajiem risinājumiem izstrādā paskaidrojuma rakstu vai būvprojektu.] 


	1.6.
	Būvniecības veids[footnoteRef:3] [3:  Izpildītājs, Līguma izpildes ietvaros, atbilstoši izstrādātajiem risinājumiem ir tiesīgs precizēt būvniecības veidu.] 

	Vienkāršota pārbūve

	1.7. 
	Projekta apjoma izpēte (darbu apjoma noteikšana)
	1.6.1. Pasūtītājs ir veicis priekšizpēti VOC multifunkcionālās sporta zāle un ledus halles ēkas energoefektivitātes uzlabošanas pasākumu veikšanai (turpmāk – Priekšizpēte).
Priekšizpētes ietvaros ir izstrādāti konceptuālie būvniecības ieceres risinājumi un potenciālais darbu apjoms.
Priekšizpētes materiāli pievienoti šim iepirkumam un izmantojami kā izejas dati Būvniecības ieceres dokumentācijas izstrādei (skatīt Tehniskās specifikācijas (turpmāk – TS) Pielikumu Nr.1), ņemot vērā faktisko situāciju izstrādes brīdī.
1.6.2. Pirms Būvniecības ieceres dokumentācijas izstrādes nepieciešams vienoties ar Pasūtītāju par optimālu projektēšanas dokumentācijas sadalījumu, kas nodrošinātu savlaicīgu būvdarbu īstenošanu. Projektēšanas dokumentācijas sadalījumam jābūt tādam, kas nodrošina izstrādātās Būvniecības ieceres dokumentācijas autonomu saskaņošanu, būvdarbu veikšanu un nodošanu ekspluatācijā.
1.6.3. Izpildītājs ir atbildīgs, lai līgumā ietvertie darbi, projektēšana, autoruzraudzība, būvdarbi u.c. notiktu saskaņā ar LR spēkā esošajiem normatīviem, standartiem, materiālu ražotāju tehnoloģijām līgumu un TS. 
1.6.4. Priekšizpētes materiālos norādītie risinājumi un provizoriskie darbu apjomi uzskatāmi kā indikatīvi, Izpildītājam jāparedz, ka darbu apjomi var mainīties Būvniecības ieceres dokumentācijas izstrādes gaitā atbilstoši Izpildītāja izstrādātajiem risinājumiem un faktiskajai situācijai.
1.6.5. Priekšizpētes laikā, izstrādātie risinājumi nav saskaņoti atbildīgajās institūcijās, līdz ar to Izpildītājam Projekta ietvaros jāievērtē un jāparedz visi nepieciešamie atjaunošanas, pārbūves vai izbūves darbi un citi saistītie nosacījumi un risinājumi, kas tieši ietekmē un nodrošina Būvniecības ieceres dokumentācijas risinājumu savstarpējo savietojamību un funkcionalitāti, lai sasniegtu Projekta mērķi. 
1.6.6. Priekšizpētē piedāvātos risinājums nepieciešams precizēt, tos saskaņojot ar Pasūtītāju un ieinteresētajām trešajām pusēm.
1.6.7. Izpildītājam ir jāievērtē, ka ēkas fasādes arhitektoniskie risinājumi būs jārealizē atbilstoši pasūtītāja sekojošam arhitektonisko risinājumu darbuzdevumam. 
1.6.8. Izpildītājs ir atbildīgs par savlaicīgu arhitektonisko risinājumu izstrādi, nodrošinot to savietojamību ar paredzētajiem inženiertehniskajiem risinājumiem un to saskaņošanu atbildīgajās institūcijās.
1.6.9. Būvniecības ieceres dokumentācijas izstrādes ietvaros veikt visas nepieciešamās izpētes un paredzēt atbilstošus Būvniecības ieceres dokumentācijas risinājumus, tam jābūt paredzētam finanšu piedāvājumā. Ja nepieciešams, topogrāfiskā materiāla pasūtīšanu veic Izpildītājs.

	1.8.
	Sasniedzamais uzdevums
	Izpildītāja darba apjoms iepirkuma ietvaros:
Būvniecības ieceres dokumentācijas izstrāde, autoruzraudzība un būvdarbi energoefektivitātes uzlabošanas pasākumu veikšanai ēkai un ar to saistītiem inženiertīkliem:
1.8.1. Būvniecības ieceres dokumentācijas izstrāde.
1.8.2. Autoruzraudzības veikšana būvdarbu laikā.
1.8.3. Būvdarbu veikšana atbilstoši izstrādātajai Būvniecības ieceres dokumentācijai.

	
	Informācija par Objektu

	1.9.
	Objekts un tā raksturojums
	VOC multifunkcionālās sporta zāles un ledus halles ēka, Čempionu ielā 2, Valmierā, Valmieras novadā uzbūvēta, nodota ekspluatācijā un sākta ekspluatēt 2005 gadā.
Ēka novietota ar ziemeļu rietumu fasādi pret Rīgas ielu, ēkas ziemeļu austrumu fasāde vērsta pret auto stāvlaukumu un futbola laukumu ar tribīnēm, ēkai pieguļošās Čempionu ielas pusē. Ēkas dienvidos atrodas Valmieras peldbaseins. Dienvidu rietumu pusē atrodas autostāvlaukumi, Vaidavas iela un zaļā zona. Galvenā ieeja ēkā ir no Čempionu ielas ziemeļu austrumu pusē. Ēka tiek ekspluatēta sporta aktivitātēm. 
Ēka plānā veido taisnstūra veida formu ar izmēriem plānā 97.3m x 72.43m. Ēka veidoti no diviem tērauda lokveida angāriem, kas vidusdaļā pārklājas. Ēkas nesošā konstrukcija veidota no lokveida saliktām sijām, kas balstās uz tērauda kolonnām. Tērauda kolonnām ir mainīgs šķērsgriezums. Kolonnas veidotas no metinātiem dubult T profiliem. Ēkas ziemeļu rietumu fasādē nesošās tērauda kolonnas iziet ārpus ēkas un veido ārējo nesošo konstrukciju. Virs universālās sporta zāles jumta nesošās konstrukcijas no iekštelpām iziet ārtelpā. Ēkas gala fasādes veidotas no tērauda kolonnām un keramzīta bloku mūra sienām. Ēkas ziemeļu rietumu pusē ārsienas konstrukcija, veidota no tērauda kolonnām, kas balstās uz stabveida pamatiem un augšpusē stiprinās pie nesošās lokveida konstrukcijas. Starp tērauda kolonnām izveidots keramzīta bloku mūris. Tērauda kolonnas apmūrētas ar keramzīta blokiem. Ēkas vidusdaļā, kur ir izbūvēti 3 stāvi, ieskaitot tehnisko stāvu, vertikālās nesošās konstrukcijas veidotas no tērauda kolonnām, kas balstās uz stabveida pamatiem. Starp tērauda kolonnām izbūvētas columbia - kivi mūra sienu aizpildījumi. Starpstāvu pārsegumu nesošā konstrukcija veidota no saliekamajiem dobajiem pārseguma paneļiem, kas balstās uz tērauda sijām.
Jumta nesošās konstrukcijas veidota no tērauda lokiem. Tērauda loki veidoti no dubult T profiliem. Nosedzošā jumta konstrukcija virs universālās sporta zāles ir veidota no Z profiliem. No apakšas ir stiprinātas profilētās loksnes. Starp profiliem ir siltumizolācija. Virs Z profiliem izbūvētas latas uz kurām balstās metāla profilētais lokšņu segums. Daļai jumta izveidots jauns segums no saplākšņa un bitumena ruļļmateriāla. Virs ledus halles jumta seguma konstrukcija veidota no nesošās profilloksnes, kas balstās uz tērauda lokiem. Virs profilloksnes izbūvēti Z profili un siltumizolācija. Virs Z profiliem izbūvētas latas, uz kurām balstās metāla profilētais jumta segums. Jumta loku pārklāšanas zonā jumta segums veidots no bitumena.
Logu rāmji un vērtnes veidotas no pvc. Logu stiklojums – dubults.  Durvju rāmji un vērtnes veidotas no pvc, koka un tērauda.
Ēkas ārējo apdari veido krāsots dekoratīvais apmetums un Rannila metāla lokšņu apšuvums. Tērauda konstrukcijas apšūtas ar minerit loksnēm. 
Ēkas energosertifikātā un tā pielikumos secināts, ka siltuma norobežojošās konstrukcijas nenodrošina pašreizējiem normatīviem atbilstošu siltuma noturību. 

	1.10.
	Objekta adrese
	Čempionu iela 2, LV-4201, Valmiera, Valmieras novads

	1.11.
	Zemes vienības kadastra Nr.
	9601 003 0050

	1.12.
	Būves kadastra apzīmējums 
	9601 003 1202 008


	1.13.
	Galvenais lietošanas veids
	1266 – Sporta ēkas 

	1.14.
	Objekta būvapjoma tehniskie rādītāji (sakaņā ar Valsts zemes dienesta Ēkas kadastrālās uzmērīšanas lietas datiem)
	
	Ēkas apbūves laukums (m2) 
	 8037,6 m2

	Ēkas telpu kopēja platība (m2)        
	 7042,3 m2

	Ēkas stāvu skaits: 

	 Virszemes stāvi -2
 Pazemes  stāvi - 0 

	Ēkas būvtilpums (m3)       
	 75210 m3




	1.15.

	Ēkas ugunsnoturības pakāpe  

	LBN 201-15 "Būvju ugunsdrošība", būve atbilst IV lietošanas veidam. Ēkai starp universālo sporta zāli un pārējo ēkas daļu ir izveidota ugunsdrošā siena REI150. Ēkai jāatbilst vismaz U1b ugunsnoturības pakāpei. Ēkas iekštelpas ir aprīkotas ar automātiskajām ugunsgrēka atklāšanas un trauksmes signalizācijas 
sistēmām 


	1.16.
	Tehniskās apsekošanas atzinums
	11.02.2022. Ēkas Tehniskās apsekošanas atzinums (Pielikums Nr.2.1)

	1.17.
	Ēkas gaisa caurlaidības mērījumu atskaites
	27.05.2024. Valmieras Olimpislā centra Ledus halles Ēkas gaisa caurlaidības mērījumu atskaite (Pielikums Nr.3.1)
27.05.2024. Valmieras Olimpislā centra Sporta halles Ēkas gaisa caurlaidības mērījumu atskaite (Pielikums Nr.3.2)

	1.18.
	Ēkas energosertifikāts
	06.11.2024. Ēkas energosertifikāts Nr. BIS-ĒED-1-2024-309 (Pielikums Nr.4)
06.11.2024. Ēkas energosertifikāta Nr. BIS-ĒED-1-2024-309 pielikums Pārskats par ēkas energosertifikāta aprēķinos izmantotajām ievaddatu vērtībām (Pielikums Nr.4)

	1.19.
	Priekšlikumi par pasākumiem ēkas energoefektivitātes uzlabošanai 
	Pārskats par ekonomiski pamatotiem ēkas norobežojošo konstrukciju un inženiersistēmu energoefektivitāti uzlabojošiem pasākumiem. 08.04.2021. MK Nr.222 1. pielikums. (Pielikums Nr.4)


	1.20.
	Ēkas kadastrālās uzmērīšanas lieta
	Ēkas kas kadastrālās uzmērīšanas lieta_BKUL_pdf. (Pielikums Nr.5.1)
Informācija, lēmumspar adreses maiņu pie BKUL (Pielikums Nr.5.2)

	
	Papildus prasības

	1.21.
	Nosacījumi Piedāvājuma iesniegšanas un Projekta īstenošanas laika grafikam
	1.21.1. Pretendentam pirms piedāvājuma sagatavošanas, Pasūtītāja norādītajā laikā, jāveic rūpīga būvlaukuma apskate un jāiepazīstas ar tā stāvokli attiecībā uz vispārējiem būvniecības apstākļiem Objektā, esošajām iekārtām un pakalpojumiem un jebkuru citu aspektu, kas varētu ietekmēt projektēšanu, būvniecību un darbu izpildes metodes un jāpārbauda iepirkuma dokumentācijā norādītās informācijas un Pasūtītāja doto norādījumu atbilstība/piemērojamībai dabā. Pretendentam jāparedz un jāiekļauj finanšu piedāvājumā visas materiālu, darba un mehānismu izmaksas. Izpildītājam jāparedz un jāiekļauj savā piedāvājuma arī palīgdarbu un palīgmateriālu izmaksas, kas nav tieši norādītas tehniskajā specifikācijā, bet bez kuru izpildes nevar nodrošināt Līgumā un tā pielikumos definētas prasības. Ja Izpildītājam ir nepieciešams veikt papildus izpētes situācijas noskaidrošanai un piedāvājuma sagatavošanai, Izpildītājs veic izpēti par saviem līdzekļiem un informē Pasūtītāju, norādot izpētes laika veikšanu un tās ilgumu un sasniedzamos rezultātus.
Pretendents profesionāli izvērtē Pasūtītāja rīcībā esošo un TS pievienoto dokumentāciju, veic Objekta apsekošanu un tehniskā stāvokļa novērtēšanu. Pretendentam ir pienākums pārliecināties par iespējām realizēt TS norādītos darbus pilnā apjomā, nepieciešamības gadījumā Līguma izpildes ietvaros paredzot finansējumu papildus izpētes veikšanai, jaunu risinājumu izstrādei un TS neiekļauto būvdarbu veikšanai, lai pilnībā sasniegtu Pasūtītāja uzdevumu. Ja Pretendents iepirkuma norises laikā nav norādījis uz neatbilstībām TS, priekšizpētes dokumentācijā pret faktisko situāciju, tas apzinās, ka turpmākajā Līguma izpildes laikā tam zūd tiesības prasīt papildus darbus, finansējumu, vai izpildes termiņa pagarinājumu.
Pretendents ir atbildīgs par projektēšanu un būvdarbu apjomu kalkulācijas precizitāti. Sagatavojot piedāvājumu Pretendentam jāapzinās risks par faktiskajiem darbu apjomiem un izmaksām, ja Pretendents būs kļūdījies savos aprēķinos, vai arī, ja faktiskais darbu apjoms izrādīsies citādāks, nekā TS vai Priekšizpētē noteikts.
1.21.2. Pretendentam piedāvājumā jāiesniedz Kalendārais grafiks, gan projektēšanas, gan būvdarbu etapam, sadalot visus plānotos darbus precīzās, izmērāmās pozīcijās ar precīzi norādītiem atskaites punktiem, to termiņiem:
· Būvniecības ieceres dokumentācijas izstrādes galvenās sadaļas (Paskaidrojuma raksta vai Būvprojekta izstrāde) norādot galvenos darbu veidus;
· Valsts un pašvaldības iestāžu, kā arī inženierkomunikāciju turētāju tehniskie vai īpašie noteikumi;
· Topogrāfiskā uzmērījuma plāna izstrāde (ja attiecināms); 
· Būvniecības ieceres dokumentācijas saskaņošanas periods;
· Būvniecības ieceres dokumentācijas ekspertīzes veikšana (ja tāda nepieciešama);
· Saskaņošana ar Pasūtītāju;
· Būvdarbu uzsākšana; 
· Būvdarbu veikšana, norādot galvenos darbu veidus un izpildes termiņus;
· Nodošanas ekspluatācijā laiks.

Sastādot laika grafiku ir jāņem vērā:
· Plānoto termiņu nevar noteikt īsāku par normatīvajos aktos noteikto termiņu attiecīgajai institūcijai šādu darbību veikšanai (piem., tehnisko noteikumu saņemšanai vai dokumentācijas saskaņošanai);
· Līgumā noteiktais termiņš būvniecības ieceres izskatīšanai un saskaņošanai ar Pasūtītāju;
· Laika grafikam jābūt saplānotam pa nedēļām un mēnešiem;
· Laika grafikā galvenie darbu grafiski atspoguļojami secīgi, lai būtu skaidri nolasāms, katra konkrētā darba posma veikšanas ilgums un to savstarpējā sinhronizācija ar citiem paralēli veicamajiem darbiem.
Pirms Līguma noslēgšanas un Līguma izpildes laikā nepieciešamības gadījumā Izpildītājs veic laika grafika aktualizēšanu, to saskaņojot ar Pasūtītāju. Ja nepieciešama laika grafika precizēšana, Izpildītājs iesniedz pārliecinošus paskaidrojumus par TS izpildi noteiktajos termiņos.
Pēc Būvniecības ieceres dokumentācijas izstrādes jāveic iesniegtā Kalendārā grafika detalizēšana/aktualizācija būvdarbu stadijai, lai precīzāk attēlotu Būvniecības ieceres izstrādāto risinājumu izbūves sadaļas, laiku un  specifiku.

	1.22. 
	Līguma izpildes posmi 
	1.22.1. Līguma izpilde iedalāma sekojošos posmos:
A posms – Būvniecības dokumentācijas izstrāde un saskaņošana;
B posms – Autoruzraudzības veikšana (visā būvdarbu laikā);
C posms – Būvdarbi.
Būvniecības ieceres dokumentācijas saskaņošana ar Pasūtītāju un atbildīgajām institūcijām izpildes, kā arī Objekta nodošana ekspluatācijā laiks iekļaujams kopējā Līguma izpildes termiņā.
1.22.2. Būvniecības ieceres dokumentāciju (A posms) un Būvdarbu (C posms) Izpildītājs nodod Pasūtītājam ar pieņemšanas un nodošanas aktu.

	1.23. 
	Ziņojumi un sanāksmju norise
	1.23.1. Izpildītāja uzdevums ir reizi mēnesī (līdz katra mēneša 10 datumam) sagatavot un rakstiski iesniegt Pasūtītājam progresa ziņojumu gan par projektēšanas, gan būvdarbu posmu. Ziņojumos ir jāiekļauj Līguma progresa pārskats par iepriekšējā pārskata periodā veiktajiem un izpildītajiem darbiem, problēmām, ja tādas ir, aprakstu un ieteikumus to risinājumam. Ziņojumos jāatspoguļo visi Izpildītāja īstenotie pasākumi. Ziņojumos jāietver:
· pārskata periodā izpildīto darbu detalizēts saraksts un apkopojoši dati, pretenzijas vai strīdus jautājumi - kavējumi, skaņojumi, projekta risinājumu ietekme uz projekta realizācijas izmaksām un citi;
· informācija par iespējamiem riskiem un to novēršanas pasākumiem, kuri varētu ietekmēt projekta realizāciju būvdarbu laikā;
· informācija par problēmām un veiktie problēmu risināšanas pasākumi, kā arī savlaicīgi brīdinājumi, īpaši attiecībā uz izpildes termiņiem;
· Darbu progress un atbilstība laika grafikiem, preventīvās un/vai korektīvās darbības, procentuālās izpildes analīze.
1.23.2. Būvniecības ieceres dokumentācijas izstrādes laikā tiek organizētas sanāksmes 1 (vienu) reizi nedēļā vai atsevišķi vienojoties ar Pasūtītāju, ne retāk kā reizi mēnesī. Līguma izpildes laikā projektēšanas darbiem organizētās sanāksmes protokolē Izpildītājs. Protokolu Izpildītājs 3 (trīs) darba dienu laikā iesniedz Pasūtītājam izskatīšanai un saskaņošanai.

	1.24. 
	Projekta finansējuma avots
	Izpildītājs ir informēts un apzinās, ka Projekta īstenošanai tiek piesaistīts Akciju sabiedrības „Attīstības finanšu institūcija Altum”, vienotais reģistrācijas Nr.50103744891, pārvaldītais finansējums, kas paredzēts investīcijām, lai veicinātu komersantu ieguldījumu energoefektivitātē (izstrādāts saskaņā ar 20.09.2022. Ministru kabineta noteikumiem Nr.594), programmā 1.2.1.2.i.1. pasākums "Energoefektivitātes paaugstināšana uzņēmējdarbībā (ietverot pāreju uz atjaunojamo energoresursu tehnoloģiju izmantošanu siltumapgādē), 9 atlases kārtā atbalstītais pieteikums Nr.PIET-EE9-4. Tādējādi, izstrādājot Būvniecības ieceres dokumentāciju, t.sk., darbu daudzumu sarakstus un sastādot tāmes, Izpildītājam, ciktāl tas iespējams, ir jāņem vērā MK noteikumos izvirzītās prasības (piem. proporcionalitāte, darbu sadalījuma struktūra u.c. nosacījumi) attiecināmā finansējuma saņemšanai.

	1.25. 
	Papildus prasības

	1.25.1. Būvniecības ieceres dokumentācijas izstrāde veicama atbilstoši Latvijas Republikā spēkā esošajiem normatīvajiem aktiem, TS, Pasūtītāja, un citu atbildīgo institūciju prasībām.
1.25.2. Visā Līguma izpildes laikā Izpildītājam ir pienākums piesaistīt kvalificētus (sertificētus) attiecīgās jomas speciālistus.
1.25.3. Darbu secību precizēt un saskaņot ar Pasūtītāju pirms būvniecības ieceres dokumentācijas izstrādes un būvdarbu uzsākšanas.
1.25.4. TS sevī ietver minimālo veicamo pasākumu kopumu Būvniecības ieceres dokumentācijas izstrādei un būvdarbu veikšanai, taču tas nav uzskatāms par Izpildītāja ierobežojošu faktoru darbu veikšanai. Tādējādi, izstrādājot dokumentāciju un veicot būvdarbus, Izpildītājs nepieciešamības gadījumā, izmantojot savas profesionālās un praktiskās zināšanas, veic visus papildus nepieciešamos izpētes, projektēšanas darbus un būvdarbus veiksmīgai Projekta īstenošanai.
1.25.5. Dokumentācija jāizstrādā izsmeļoši, formulējot visas tehniskās prasības, kas nepieciešamas kvalitātes nodrošināšanai, bet nepamatoti neierobežojot pielietojamos materiālus vai tehnoloģijas, kā arī neizvirzot nepamatotas konkurenci ierobežojošas prasības.
1.25.6. Izpildītājs izmanto visas normatīvajos aktos noteiktās tiesības un pienākumus, lai nodrošinātu uzdevumu izpildi norādītajā apjomā un izstrādātās dokumentācijas un veikto būvdarbu atbilstību normatīvo aktu prasībām, tostarp atbilstību MK noteikumu prasībām.
1.25.7. TS un tā pielikumos vai jebkur citur iepirkuma dokumentācijā nenosauktie normatīvi, noteikumi un standarti neatbrīvo Izpildītāju no atbildības par kvalitatīva un tehniski labā kvalitātē veikta Līgumā paredzētā sasniedzamā uzdevuma izpildi.
1.25.8. Izpildītājs profesionāli izvērtē Pasūtītāja rīcībā esošo un šai specifikācijai pievienoto dokumentāciju, veic Objekta apsekošanu un tehniskā stāvokļa novērtēšanu. Piekļuvi Objektam nodrošina Pasūtītājs. Izpildītājam ir pienākums pārliecināties par iespējām realizēt specifikācijā norādītos darbus pilnā apjomā, nepieciešamības gadījumā veicot papildus izpēti, jaunu risinājumu izstrādi un specifikācijā neiekļautus būvdarbus, lai pilnībā sasniegtu Pasūtītāja uzdevumu.
1.25.9. Izpildītājam ir jāpārliecinās par TS ietvertās informācijas pietiekamību Būvniecības ieceres dokumentācijas izstrādes vajadzībām. Pasūtītājs pēc līguma parakstīšanas ar Izpildītāju nepieņems nekādas atsauces par TS un tā pielikumos pievienoto dokumentu nepilnībām vai norādēm uz pilnas informācijas trūkumu.
1.25.10. Ja Izpildītāja izstrādātie Būvniecības ieceres risinājumi skar Objekta zonas, kas neatbilst ēkas kadastrālās uzmērīšanas lietai, Izpildītājs izstrādā nepieciešamos risinājumus un veic visas nepieciešamās darbības, lai novērstu neatbilstības un sekmīgi nodotu Objektu ekspluatācijā. Risinājumi izstrādājami un visas nepieciešamās darbības veicamas arī gadījumā, ja Izpildītāja izstrādātajā Būvniecības ieceres dokumentācija netiek skartas šīs Objekta zonas, bet kādu citu apsvērumu dēļ, nav iespējams sekmīgi sasniegt Projekta mērķi un nodot Objektu ekspluatācijā.


2. Projektēšana (Projektēšanas uzdevums)
 (A posms)
	Būvprojektēšanai nepieciešamie dokumenti un informācija 

	2.1. 
	Būvniecības ierosinātāja pilnvara
	Sagatavo Pasūtītājs 5 (piecu) darba dienu laikā pēc Izpildītāja rakstveida pieprasījuma (līguma nosacījumu izpildei).

	2.2. 
	Objekta apsekošana
	Veikt Objekta apsekošanas darbus, kas nepieciešami, lai nodrošinātu Būvniecības ieceres dokumentācijas izstrādi nepieciešamajā apjomā. Pēc Izpildītāja ieskatiem var tikt veiktas papildus apsekošanas. Papildus apsekošanas darbu izmaksas jāiekļauj Izpildītāja Līguma izpildes izmaksās.

	2.3. 
	Tehniskie un/ vai īpašie noteikumi
	Atbilstoši normatīvajiem aktiem, Būvniecības ieceres dokumentācijas izstrādei tehniskos vai īpašos noteikumus pieprasa un saņem Izpildītājs no visām institūcijām, kuru intereses tiek skartas. Izpildītājam, pēc nepieciešamības reizi nedēļā, jāinformē Pasūtītāju par tehnisko noteikumu saņemšanas procesa gaitu.
Pieprasījumu sagatavošana atbildīgajās institūcijās Izpildītājs pieprasa ne vēlāk kā 2 nedēļu laikā no Darbu uzsākšanas. 
Būvniecības ieceres dokumentācijas apjoms precizējams saņemot aktualizētus tehniskos un/vai īpašos noteikumus.

	Būvniecības ieceres dokumentācijas izstrādes nosacījumi un saskaņošana

	2.4.  
	Izstrādāt Būvniecības ieceres dokumentāciju iesniegšanai Valmieras novada Būvvaldē (institūcija, kas pilda būvvaldes funkcijas).
Izstrādāt Būvniecības ieceres dokumentāciju, kurā izpildīti normatīvo aktu, Līguma nosacījumi, tostarp TS, tehnisko un īpašo noteikumu izsniedzēju u.c. ieinteresēto personu un organizāciju prasības, veikt Būvniecības ieceres dokumentācijas saskaņošanu un akceptu normatīvajos aktos noteiktajā kārtībā.
TS  tā pielikumos vai jebkur citur iepirkuma dokumentācijā nenosauktie normatīvi, noteikumi un standarti neatbrīvo Izpildītāju no atbildības par kvalitatīva, tehniski labā kvalitātē realizējamas valsts un pašvaldību institūcijās saskaņojamas Būvniecības ieceres dokumentācijas izstrādes un Objekta nodošanas ekspluatācijā.
Atkāpes no būvniecību reglamentējošo normatīvo aktu tehniskajām prasībām būvniecības iecerē ir iespējamas Būvniecības likumā noteiktajā kārtībā (pēc saskaņošanas ar Pasūtītāju un attiecīgajām valsts un pašvaldību institūcijām, ja ar alternatīviem tehniskajiem risinājumiem tiek nodrošināta būvēm noteikto būtisko prasību izpilde).
Gadījumā, ja TS vai tās pielikumos norādītas zemākas prasības, kā noteikts Latvijas būvnormatīvos un standartos, jāpiemēro Latvijas būvnormatīvi un standarti.

	2.5. 
	Objekta apsekošana 
	2.5.1. Atsevišķu ēkas elementu tehniskās izpētes un atzinuma sagatavošana vadoties no Objekta apsekošanas, Tehniskās apsekošanas atzinumā, Priekšizpētē norādītā, Izpildītāja profesionālās pieredzes, vai, ja to nosaka būvvalde, citu institūciju izvirzītie nosacījumi, citi dokumenti, vai tas izriet no citiem apsvērumiem, lai tiktu izstrādāta kvalitatīva Būvniecības iecere.
2.5.2. Ja Objekta apsekošanas laikā Izpildītājs konstatē Objekta bojājumus vai nepilnības, kas liedz īstenot Projektā plānotos energoefektivitātes pasākumus, Izpildītājs veic padziļinātas izpētes (konstrukciju atsegšana, zondāža, plaisu monitorings, deformāciju novērtēšana, materiālu pārbaude laboratorijās vai citas nepieciešamās pārbaudes), lai nodrošinātu energoefektivitātes pasākumu īstenošanu, nosakot un veicot nepieciešamos projektēšanas darbu un būvdarbus.

	2.6. 
	Būvniecības ieceres dokumentācijas saturs un atbilstība
	2.6.1. Būvniecības ieceres sastāvā jābūt visām nepieciešamajām sadaļām, un tam jāatbilst:
· Būvniecības likums;
· Ministru kabineta 2014. gada 19.augusta noteikumi Nr.500 “Vispārīgie būvnoteikumi”;
· Ministru kabineta 2014. gada 2. septembra noteikumi Nr. 529 "Ēku būvnoteikumi";
· Ministru kabineta 2017. gada 9. maija noteikumi Nr. 253 "Atsevišķu inženierbūvju būvnoteikumi";
· Ministru kabineta 2015. gada 16. jūnija noteikumi Nr. 310 "Noteikumi par Latvijas būvnormatīvu LBN 231-15 "Dzīvojamo un publisko ēku apkure un ventilācija"";
· Ministru kabineta 2015. gada 9. jūnija noteikumi Nr. 294 "Noteikumi par Latvijas būvnormatīvu LBN 261-15 "Ēku iekšējā elektroinstalācija"";
· Ministru kabineta 2015. gada 30. jūnija noteikumi Nr. 332 "Noteikumi par Latvijas būvnormatīvu LBN 221-15 "Ēku iekšējais ūdensvads un kanalizācija"";
· u.c. normatīvo aktu prasībām.
2.6.2. Ekonomisko daļu izstrādā atbilstoši Ministru kabineta 2017.gada 3.maija noteikumiem Nr.239 "Noteikumi par Latvijas būvnormatīvu LBN 501-17 "Būvizmaksu noteikšanas kārtība"". (turpmāk – LBN 501-17), veidojot vienotu būvdarbu daudzumu sarakstu, norādot visus darbu veidus un to veikšanas tehniskās specifikācijas, kas nepieciešami būvniecības ieceres realizācijai. Visiem darbu daudzumiem jābūt norādītiem ar precizitāti 2 (divas) zīmes aiz komata. Katrai būvdarbu daudzumu saraksta pozīcijai jāpiešķir unikāls numurs, kas nesakrīt ar citu būvdarbu daudzuma saraksta pozīciju.
2.6.3. Būvniecības iecere jāizstrādā ievērojot Ministru kabineta 2017.gada 20.jūnija noteikumu Nr. 353 “Prasības zaļajam publiskajam iepirkumam un to piemērošanas kārtība” prasības. 
2.6.4. Būvniecības ieceres dokumentācija noformēšana jāveic saskaņā ar Ministru kabineta 2018. gada 28. augusta noteikumiem Nr. 545 "Noteikumi par Latvijas būvnormatīvu LBN 202-18 "Būvniecības ieceres dokumentācijas noformēšana"".
2.6.5. Ja Izstrādātājs uzskata, ka saturu ir lietderīgi papildināt, tad, pamatojoties uz savu profesionālo un praktisko pieredzi, papildina Būvniecības ieceres saturu.

	2.7. 
	Vispārējās prasības
	2.7.1. Būvniecības ieceres dokumentācijas izstrādi veikt vadoties pēc Priekšizpētes risinājumiem, ņemt vērā, ka Priekšizpētes materiāls izstrādāts izpētes detalizācijas līmenī, Izpildītājs, nepieciešamības gadījumā risinājumus papildina atbilstoši aktuālajai (faktiskajai) situācijai, kas Izpildītājam jāievērtē līguma termiņā un izmaksās.
2.7.2. Būvniecības dokumentācijas ieceres izstrādes laikā risināmi šādi galvenie uzdevumi:
· Izstrādāt risinājumus multifunkcionālās sporta zāles un ledus halles jumta konstrukciju (jumta un pārseguma) siltināšanai, nepieciešamības gadījumā saistīto konstrukciju atjaunošanai vai pārbūvei (pastiprināšanai). Tostarp konstatēto neatbilstību novēršanai, lai nodrošinātu Objekta nodošanu ekspluatācijā;
· Izstrādāt risinājumus, ēkas ieejas mezglu energoefektivitātes uzlabošanai;
· Izstrādāt risinājumus logu atjaunošanai vai nomaiņai un ar to saistīto zonu atjaunošanai ēkai;
· Multifunkcionālās zāles uz ass “1” logu nomaiņa pret siltinātu sienas konstrukciju 
· Objekta inženiertehnisko komunikāciju atjaunošana, pārbūve vai izbūve, lai nodrošinātu Projekta mērķa sasniegšanu. Veikt ventilācijas iekārtu nomaiņu atbilstoši normatīvām prasībām un izbūvēt jaunu apkures sistēmu multifunkcionālās zālei paredzot griestu apkures sistēmu, esošās sistēmas demontāža šis zonas ietvaros.
· Objekta robežās paredzēt esošās infrastruktūras sasaisti ar projektējamo, nodrošinot projektējamo risinājumu savstarpējo savietojamību;
· jāievēro vides pieejamības prasības cilvēkiem ar īpašām vajadzībām un to risinājumi saskaņojami ar Nodibinājumu “Invalīdu un viņu draugu apvienību “Apeirons””, Latvijas neredzīgo biedrību vai citu līdzvērtīgu kompetentu organizāciju un Pasūtītāju (ja attiecināms).
· Visi nepieciešamie eksperti (speciālisti) materiāltehniskais nodrošinājums Izpildītājam jāievērtē līguma termiņā un izmaksās.
· Izpildītājs ir atbildīgs par visu būvniecības ieceres izstrādāšanai nepieciešamo tehnisko vai īpašo noteikumu pieprasīšanu, saņemšanu un aktualizāciju, kā arī nepieciešamo risinājumu ietveršanu būvniecības ieceres dokumentācijā;
· Būvniecības ieceres dokumentācijas sastāvā  iekļaut tikai Eiropas Savienībā sertificētus būvizstrādājumus, aprīkojumu u.c. Norādot būvizstrādājumu, iekārtu, aprīkojumu tiek norādīta specifiska to izcelsme, īpašs process, zīmols, patents vai specifisks preču veids, tad norāde jālieto kopā ar vārdiem „vai ekvivalents”. Šādā gadījumā Izpildītājam ir jānorāda kritēriji (parametri) pēc kuriem ir vērtējama ekvivalence.
· Būvniecības ieceres dokumentācijas risinājumi nevar pasliktināt Objekta un tā atsevišķu elementu stiprību, stingrību, noturību, higiēnas, energoefektivitātes, būvakustikās īpašības, ugunsdrošības, darba un vides aizsardzību būvniecības un ekspluatācijas laikā, kā arī atbilstība Pasūtītāja prasībām.
· Ēku inženiertehniskais aprīkojums, jebkuri apdares materiāli un interjera elementi (piem., durvis, apdares materiāli, radiatori u.c.) jāparedz tādi, lai nepamatoti netiktu sadārdzinātas objekta izbūves un uzturēšanas izmaksas. Izvēlētie materiāli saskaņojami ar Pasūtītāju.
· TS un Priekšizpētē uzrādītie agregātu, iekārtu, citu izstrādājumu ražotāji un standarti ir norādīti kā piemērs, lai noteiktu izstrādājumu kvalitātes prasības. Uzrādītos materiālus, iekārtas un standartus ir pieļaujams nomainīt pret ekvivalentiem. Izpildītājs ir tiesīgs piedāvāt ekvivalentus, ievērojot kvalitātes, ilgtspējas un tehniskās prasības, kā arī Pasūtītājam iesniedzot detalizētu skaidrojumu un salīdzinājumu. Pirms būvdarbu uzsākšanas un iekārtu (t.sk. Tehnoloģiskā aprīkojuma) pasūtīšanas jāveic agregātu un projekta risinājumu saskaņošana ar Pasūtītāju.
· TS, Priekšizpētē vai jebkur citur iepirkuma dokumentācijā norādītie daudzumi ir provizoriski un nav uzskatāmi par faktiski pareizajiem daudzumiem attiecībā uz darbiem, kuri ir jāveic Izpildītājam Līguma izpildes ietvaros.
· Apdares materiālu un iekārtu kvalitātes rādītājiem jāatbilst ēkas nozīmīguma un telpu funkcionālajam pielietojumam, kā arī ērtai, higiēniskai, efektīvai un drošai ekspluatācijai.
· Izpildītājam jānodrošina, lai tehniskie risinājumi ir savstarpēji saskaņoti visās būvniecības ieceres daļās, tajā skaitā, arhitektūras, būvkonstrukciju, ugunsdrošības ūdensapgādes, kanalizācijas, ugunsdzēsības, ūdens sagatavošanas, siltumapgādes, vēdināšanas, elektroapgādes u.c. daļās. Būvniecības ieceres dokumentācijas daļu savstarpēja saskaņošana ietver sistēmu novietojumu, krustošanās vietu noteikšanu un savietojamību.
· Priekšizpētē norādītie konstruktīvie risinājumi attiecībā uz ēkas mehānisko stiprību un stabilitāti var mainīties Būvniecības ieceres izstrādes gaitā. Izpildītāja uzdevums ir izstrādāt Būvniecības likuma 9.panta prasībām atbilstošus risinājumus.
· Būvniecības ieceres Arhitektūras (AR), Būvkonstrukciju (BK) un visu nepieciešamo inženiertīklu daļu risinājumi izstrādājami, balstoties uz izstrādes laikā veiktiem aprēķiniem, nepieciešamības gadījumā veicot papildus izpēti un aprēķinu pārbaudi.
· Būvniecības ieceres dokumentācijas sastāvā jāietver visi detalizētie rasējumi, kas nepieciešami  atsevišķo daļu un elementu īstenošanai. Izpildītājam jāveic konstruktīvo mezglu rasējumu izstrāde, norādot specifikāciju un prasības izmantojamajiem materiāliem, lai nodrošinātu sekmīgu būvdarbu izpildi.
· Pasūtītājam ir tiesības piedāvāt pašam vai pieprasīt no Izpildītāja izstrādāt alternatīvus risinājumus, ja rodas šaubas par iekļauto risinājumu atbilstību Pasūtītāja prasībām, alternatīvais risinājums nedrīkst nepamatoti sadārdzināt turpmākās būvdarbu vai ekspluatācijas izmaksas.
2.7.3. Būvniecības ieceres dokumentācijas izstrādē ievērot sekojošus principus un prasības:
· arhitektoniskās kvalitātes principu, saskaņā ar kuru būves projektē, līdzsvarojot būvniecības funkcionālos, estētiskos, sociālos, kultūrvēsturiskos, tehnoloģiskos, vides un ekonomiskos aspektus;
· inženiertehniskās kvalitātes principu, saskaņā ar kuru būves inženiertehniskais risinājums ir lietošanai drošs, kā arī ekonomiski un tehnoloģiski efektīvs;
· ilgtspējīgas būvniecības principu, saskaņā ar kuru būvniecības procesā tiek radīta kvalitatīva vide, šai nolūkā arī palielinot atjaunojamo energoresursu un sekmējot citu dabas resursu efektīvu izmantošanu,
· vides pieejamības principu, saskaņā ar kuru, būvniecības procesā tiek veidota vide, kurā ikviena persona var ērti pārvietoties un izmantot būvi atbilstoši tās lietošanas veidam;
· Būvniecības ieceres risinājumi jāizvēlas tādi, kuriem nepieciešams mazāks atjaunojamo apdares darbu apjoms;
· Iespēju robežās izmantot esošās inženiertīklu trases (šahtas), vai veidojot jaunas, nepasliktināt esošo konstrukciju un telpu stāvokli.
2.7.4. Pirms būvniecības ieceres dokumentācijas izstrādes nepieciešams vienoties ar Pasūtītāju par optimālu projektēšanas dokumentācijas sadalījumu, kas nodrošinātu savlaicīgu projektēšanas un būvdarbu īstenošanu un nodošanu ekspluatācijā.
2.7.5. Pēc Pasūtītāja pieprasījuma Izpildītājs iesniedz Pasūtītajam informāciju par būvizstrādājumu, iekārtu vai projekta tehnisko risinājumu ekspluatācijas un apkalpošanas izmaksām, lai pamatotu konkrētu risinājumu izvēli, kā arī iesniedz izmantoto būvizstrādājumu un iekārtu sarakstu ar pievienotu tehnisko aprakstu un vizuālo informāciju.
2.7.6. Visus ar būvniecības ieceres dokumentācijas izstrādi saistītos izdevumus sedz Izpildītājs.
2.7.7. Izpildītājam nekavējoties jāziņo Pasūtītājam par jebkurām atkāpēm TS, kuras ir radušās, konstatētas, vai ir iespējamas. Visas atkāpes, kuras var būtiski ietekmēt Būvniecības ieceres risinājuma realizāciju kopumā, nepieciešams saskaņot ar Pasūtītāju un tās iestrādājamas visās saistītajās Būvniecības ieceres daļās.
2.7.8. Gadījumā, ja projektēšanas gaitā tiks konstatēts, ka Projektam nepieciešami papildinājumi, kas neietilpst TS, tad par tiem nekavējoties ir jāpaziņo Pasūtītājam.

	2.8. 
	Energoefektivitāte
	2.8.1. Būvniecības iecerē paredzēt risinājumus, kas atbilst pielikumā pievienotajam pārskatam par ekonomiski pamatotiem energoefektivitāti uzlabojošiem pasākumiem (Pielikums Nr.6), kuru īstenošanas izmaksas ir rentablas paredzamajā (plānotajā) kalpošanas laikā, un sasniedz tajā norādītos energoefektivitātes rādītājus.
2.8.2. Izpildītājam jāizvērtē Ēkas energosertifikāta Nr.BIS-ĒED - 1-2024-309 Pielikumā Nr.4;Nr.5, “Pārskats par ekonomiski pamatotiem energoefektivitāti uzlabojošiem pasākumiem, kuru īstenošanas izmaksas ir rentablas paredzamajā (plānotajā) kalpošanas laikā” norādītie ieteikumi, ēkas energoefektivitātes un ilgtspējas uzlabošanai, un jāsniedz papildus priekšlikumi par to iekļaušanu būvniecības ieceres dokumentācijas ietvaros, ja tādi iespējami.
2.8.3. Izpildītājs izstrādā risinājumus energoefektīvas VOC multifunkcionālās sporta zāles un ledus halles ēkas esošo inženiersistēmu uzlabošani nomainot apkures sistēmu sporta zālē uz griestu apkures sistēmu uzstādot starojuma paneļus. Paredz ēkas ventilācijas sistēmas renovāciju, hokeja halles gaisa sausināšanas sistēmas izbūvi.
2.8.4. Būvniecības ieceres risinājumus attiecībā uz energoefektivitāti izstrādāt tā, lai izpildītu MK noteikumu nosacījumus, tajā skaitā maksimāli iepējami par attiecināmo izmaksu izpildi.
2.8.5. Enerģijas kontroluzskaitei jānodrošina galveno enerģijas galapatēriņa veidu (apgaismojuma, lietotāju mazo jaudu iekārtu, dzesēšanas, apkures, ventilācijas) patēriņa sadalījums, un kas sniedz precīzu un noderīgu informāciju ēkas apsaimniekotājam;
2.8.6. Elektroenerģijas, ūdens, apkures skaitītājiem jābūt uzturētiem bez piegādes pārtraukuma. Skaitītāju rādījumiem jābūt nolasāmiem, gan lokāli, gan attālināti. Risinājums saskaņojams ar Pasūtītāju.
2.8.7. Tiek nodrošināta iespēja vadīt/uzstādīt grafikus inženiersistēmu darbībai (siltummezgla, apkures, ventilācijas, iekštelpu klimata, u.c. sistēmu vadība, uzraudzība un kontrole, darbības laiku un režīmu iestatīšana pakārtota darba laikiem un iekštelpu klimata parametriem);
2.8.8. Iekštelpās uzstādīt mikroklimata sensorus (CO2, temperatūra, mitrums) ar pieslēgumu ēkas automatizētās vadības sistēmai.

	2.9. 
	Vides aizsardzības pasākumi
	2.9.1. Izpildītājam jāparedz tādu būvniecības metožu pielietošana, kuras nepiesārņo zemi, ūdeni un gaisu blakus teritorijā un gar būvmateriālu transportēšanas ceļiem. Jāparedz piesardzības pasākumi, kas ierobežo trokšņa, smaku, vibrāciju u.c. kaitīgo faktoru ietekmi uz personālu, kas atrodas būvlaukumā, kā arī blakus esošajiem iedzīvotājiem, gājējiem, braucējiem.
2.9.2. Būvniecībā pielietojamie būvmateriāli nedrīkst izdalīt toksiskas vielas, materiāli un konstrukcijas nedrīkst būt bīstamas apkārtējai videi un cilvēku veselībai kā būvdarbu veikšanas laikā, tā arī ēkas turpmākas ekspluatācijas laikā. 


	Projektēšanas darbu apjoms 

	2.10. 
	Arhitektūras risinājumi (AR)
	2.10.1. Risinājumi izstrādājami ņemot vērā TS un Priekšizpēti;
2.10.2. Projektā piedāvāt un iestrādāt tādus arhitektūras un inženiertehnisko komunikāciju risinājumus, kuru vizuālais (interjera) un tehniskais (inženiertehnisko risinājumu) koncepts ir vienots.
2.10.3. Būvniecības ieceres arhitektonisko risinājumu izstrādāt ievērojot TS un Priekšizpētē norādīto, izstrādāt VOC multifunkcionālās sporta zāles un ledus halles ēkas divus fasāžu krāsojuma variantus, veidojot/respektējot pilsētvidē piegulošo ēku - Baseina, Sports Hotel un Futbola stadiona tribīņu ēkas kopējā ansambļa vienotu, gaumīgu izskatu. 
2.10.4. Paredzēt visu inženiertīklu maiņas rezultātā bojātās apdares atjaunošanu, nodrošinot risinājumu savietojamību un nepasliktinot esošo situāciju, tajā skaitā vizuālo telpu izskatu.

	2.11. 
	Apdares atjaunošana pēc inženiertīklu izbūves*
	2.11.1. Cauruļvadus paredzēt montēt virsapmetumā, kur tas iespējams. Vietās, kur apkures, ūdens, kanalizācijas, vājstrāvu un elektroapgādes vai ventilācijas stāvvadi šķērsos sienas, griestus vai grīdas, ja tas iespējams, paredzēt lokālu plaknes atjaunošana pēc nepieciešamības. Paredzēt jaunu inženierkomunikāciju maģistrāļu izvietošanu, pēc iespējas esošo vietās. 
2.11.2. Būvdarbu rezultātā skartajās vietās paredzēt pilnu apdares atjaunošanu. 

	2.12. 
	Logi, Durvis un aiļu aizpildījums*
	2.12.1. Būvniecības iecerē paredzēt nomainīt esošos PVC un alumīnija logus un durvis (ēkas norobežojošās konstrukcijas).
2.12.2. Līdz ar elementu nomaiņu vai atjaunošanu paredzēt fasādes atjaunošanu un krāsošanu un citus saistītos darbus.

	2.13. 
	Jumtu siltināšana*
	2.13.1. Būvniecības iecerē paredzēt siltināt ledus halles un multifunkcionālās zāles jumtus, paredzot jaunu hidroizolācijas izbūvi. 
2.13.2. Jumta siltināšanu veicot ir jāveic visu esošo metāla jumta siju siltinašāna un hidroizolačija, novēršot caursalšanu un aukstuma/siltuma tiltu esamību.
2.13.3. Veicot jumta siltināšanu izstrādāt risinājumu un veikt jumta dzegas siltināšanu multifunkcionālai zālei.
2.13.4. Jumta siltināšanas ietvaros veikt, funkcionāli saistītās, esošās lietus ūdens novadīšanas un zibens aizsardzības sistēmas atjaunošanu.

	2.14. 
	Būvkonstrukcijas (BK)*
	Būvkonstrukciju risinājumi izstrādājami ņemot vērā Būvniecības ieceres dokumentācijas inženierkomunikāciju tehniskos risinājumus un to savstarpējo savietojamību ar esošo un projektējamo apjomu, t.sk., ievērtējot iekārtu gabarītus un to tehnisko novietojumu (iebūvi) Objektā.

	
	Siltumapgāde, apkure, ventilācija, gaisa kondicionēšana (AVK, SM)*

	2.15. 
	2.15.1. Izstrādāt siltumapgādes, apkures, ventilācijas, projektu saskaņā ar TS un Priekšizpēti, Būvniecības ieceres AR daļas u.c. inženierdaļu risinājumiem, kā arī ņemot vērā spēkā esošos Latvijas būvnormatīvus un citus normatīvos aktus, kā arī tehniskos vai īpašos noteikumus.
2.15.2. Visi inženierkomunikāciju izmēri/diametri aprēķināmi būvniecības ieceres izstrādes laikā, detalizējami izstrādājot konkrētos risinājumus. Ja nepieciešams, jāsaņem vai jāaktualizē visi nepieciešamie tehniskie noteikumi, atļaujas, kas nepieciešams, lai uzsāktu būvniecības ieceres izstrādi un veiktu būvdarbus.
2.15.3. Visām projektējamām un izbūvējamām sistēmām tiek veikti aerodinamiskie, hidrauliskie un ventilācijas sistēmas radīto trokšņu, gaisa plūsmas aprēķini, tiek izstrādāta Būvniecības ieceres dokumentācija, materiālu specifikācijas, projekta grafiskie rasējumi, kuri nodrošina pilnvērtīgu un kvalitatīvu informāciju projekta risinājuma realizācijai būvniecības procesa laikā. Sistēmu cauruļvadiem un galvenajām iekārtām ir jābūt savstarpēji salāgotām ar visām būvniecības ieceres daļām. 
2.15.4. Visas iekārtas jāprojektē ar mērķi nodrošināt augstus energoefektivitātes rādītājus, atbilstoši ēku energoefektivitātes normatīvo aktu un standartu prasībām pret patērējamo enerģiju ēkas dzīves ciklā.
2.15.5. Vietās, kur cauruļvadi šķērso būvkonstrukcijas ar normētu ugunsizturību, jāparedz spraugu aizblīvēšana ar ugunsdrošo blīvējumu, izmantojot sertificētus mezglus, metodes un materiālus.
2.15.6. Vietās, kur cauruļvadi šķērsos būvkonstrukcijas bez normētas ugunsizturības, cauruļvadu montāža jāparedz čaulās. Atstarpju blīvēšana starp cauruli un čaulu paredzēta ar ugunsdrošo mastiku. Par pielietotiem materiāliem atbildīgs ir Izpildītājs.
2.15.7. Visas projektējamās un izbūvējamās iekārtas paredzēt ar vismaz 5 gadu ražotāja garantiju. 
2.15.8. Iespēju robežās paredzēt iekārtas, kuras ir iespējams piegādāt un uzstādīt Objektā, neveicot papildus demontāžas darbus un/vai jaunu atvērumu veidošanu. Ja nepieciešams veikt papildus demontāžas vai atvērumu izbūves darbus, tie uzskatāmi par iekļautu Izpildītāja līgumcenā.
2.15.9. Projekta apkures, ventilācijas un gaisa kondicionēšanas projektu izstrādāt atbilstoši LR spēkā esošiem būvnormatīviem, pamatojoties uz arhitektūras rasējumiem un ar Pasūtītāju akceptētiem principiāliem risinājumiem. t.sk., īpaši:
· LBN 002-19 “Ēku norobežojošo konstrukciju siltumtehnika”;
· LBN 003-19 “Būvklimatoloģija”;
· LBN 201-15 “Būvju ugunsdrošība”;
· LBN 231-15 “Dzīvojamo un publisko ēku apkure un ventilācija”;
· LVS CR 1752:2008 "Ēku ventilācija – Iekštelpu vides projektēšanas kritēriji";
2.15.10. Klimatoloģijas parametrus pieņem saskaņā ar LBN 003-19 “Būvklimatoloģija”.
2.15.11. Visas iekārtas un aprīkojums pirms pasūtīšanas jāsaskaņo ar Pasūtītāju.

	2.15.12. 
	Siltumapgādes sistēmas un siltummezgla atjaunošana*
	2.15.12.1. Apkures sistēma
· Ēkā paredzēta apkures sistēmas nomaiņa multifunkcionālajai sporta zālei.
· Siltuma avots – esošais siltummezgls ēkā.
· Apkures sistēma jāveido divcauruļu tipa.
· Apkures sildķermeņi paredzams griestu apsildes paneļi ar iestrādātiem apgaismes ķermeņiem tajos. 
· Siltuma sadales cauruļvadu sistēma apsaistāma ar visām nepieciešamām noslēgarmatūrām, drošības, balansēšanas, regulējošiem un pretspiediena vārstiem, automātiskiem spiediena krituma regulēšanas vārstiem uz apkures kontūriem, pildīšanas un tukšošanas krāniem, filtriem, automātiskiem atgaisotājiem u.tml. Visām vītņu savienojuma regulējošām un noslēdzošām armatūrām jābūt nodrošinātai to nomaiņas iespēja, izmantojot saskrūves savienojumus. Siltumapgādes sadalošie cauruļvadi aukstās telpās izolējami ar akmens vates čaulu siltumizolāciju, kura nosegta ar armētu folliju, izmantojama arī poliuretāna čaulu siltumizolācija, nosegta ar PVC segslāni, kā arī polietilēna čaulu izolācija siltās telpās. Izvēlētam siltumizolācijas biezumam jābūt pamatotam un atbilstošam optimālajam enerģijas taupīšanas režīmam.
· Uz apkures cirkulācijas kontūriem ir jāparedz manometri uz sadales kolektora siltumapgādes kontūru turpgaitas un atpakaļgaitas cauruļvadiem, pirms un pēc sūkņiem, filtriem, regulējošiem vārstiem, pirms izplešanās trauka, termometri uz sadales kolektora siltumapgādes kontūru turpgaitas un atpakaļgaitas cauruļvadiem.
· Sistēmas atgaisošana ir jānodrošina visos tās augstākajos punktos, t.sk. arī uz visa veida apkures cilpām neatkarīgi no to garuma. Jāparedz siltumapgādes sistēmas pilnīga iztukšošanas tās zemākajos punktos. Siltumapgādes sistēmu izplešanās traukos, pirms katras apkures sezonas uzsākšanas, jāveic gaisa spiediena kontrole, pirms tam veicot izplešanās trauka atslēgšanu no siltumapgādes sistēmas un tukšošanu.
· Siltumapgādes sistēmai jāizbūvē tukšošanas izlaides visos tās zemākajos punktos, un jānodrošina atgaisošana visos tās augstākajos punktos ar automātisko atgaisotāju palīdzību, kas uzstādīti aiz noslēgarmatūrām.
· Konstrukciju šķērsojumu vietās siltumapgādes cauruļvadi iebūvējami apvalkcaurulēs.
· Siltumapgādes sistēmu kontūri (turpgaitā un atpakaļgaitā) aprīkojami ar kontroles mēraparatūru (termometri, manometri).
· Filtri, spiediena krituma regulatori, sūkņi ir aprīkojami ar spiediena krituma kontroli, izveidojot tiltu starp siltumnesēja spiediena impulsa vietām, objektīva spiediena krituma noteikšanai, izmantojot vienu manometru.
· Siltumapgādes sistēmu izplešanās trauki jāaprīko ar uzlīmēm, uz kurām uzrādīts konkrēts iestādāmais gaisa spiediens izplešanās traukā, kas atbilst ēkas statiskam augstumam, un siltumapgādes sistēmā uzturamais darba spiediens;
· Izplešanās traukiem ir jānodrošina to noslēgšanas un tukšošanas iespēja.
· Visām siltumapgādes sistēmas vītņu savienojuma iekārtām, regulējošām un noslēdzošām armatūrām jānodrošina to nomaiņas iespēja, izmantojot saskrūves savienojumus.
· Pēc izbūves veikt visu sistēmu marķēšanu.
2.15.12.2. Siltummezgls
· Ēkā izvietots esošais siltummezgls:
· Siltummezglam veikt nepieciešamo vadības automātikas nomaiņu, kas sevī ietver arī sensoru, vārstu piedziņu un citu automātikas darbību nodrošinošo iekārtu nomaiņu. 
· Siltumenerģijas patēriņa uzskaiti apkures sistēmai organizēt Ledus halles un Sporta halles pusēm dalīti;
· Paredzēt siltumenerģijas skaitītāju ventilācijas siltumapgādes sistēmai;
· Visiem skaitītājiem jābūt attālināti nolasāmiem.
Veikt siltummezgla un sadales kolektoru cauruļvadu izolācijas atjaunošanu vietās, kur tā ir bojāta, saspiesta, saplēsta vai nav vispār.

	2.15.13. 
	Ventilācijas sistēmas atjaunošana*
	· Projektējamās ventilācijas sistēmas izvietot esošo ventilācijas sistēmu vietās.
· Ventilācijas iekārtas izvietot esošajās ventkamerās, kurās jau ir esoši svaigā gaisa ieņemšanas un nosūces gaisa izmešanas vietu atvērumi.
· Projektēšanas laikā kopā ar Pasūtītāju jāsaskaņo ventilācijas iekārtu darbības algoritms atkarībā no telpu lietošanas veida, nepieciešamās temperatūras telpā un citiem parametriem, atbilstoši telpu lietojuma ciklam un veidam. 
· Visas ventilācijas iekārtas jāaprīko ar automātisku izslēgšanos ugunsgrēka trauksmes gadījumā.
· Ugunsdrošo zonu šķērsojumos paredzēt atbilstošas klases ugunsdršos vārstus. 
· Visas ventilācijas iekārtas ieteicams piegādāt izjauktā veidā, to montāža (salikšana) jāveic ventkamerās, jo veselā veidā nav iespējama iekārtu ievietošana ventkamerās.
· Pabeidzot objektu Izpildītājam par visām inženiersistēmām jāsagatavo ekspluatācijas rokasgrāmata iekļaujot šādu informāciju:
· Detalizēts apraksts, kas satur pilnīgas un sīkas ziņas par iekārtu, tās komplektēšanu, komponentiem un piederumiem, programmu nodrošinājumu utt.;
· Informācija par iekārtu ražotāja un oficiālā pārstāvja Latvijā kontaktinformāciju;
· Maināmo rezerves daļu saraksts un to piegādātāju kontaktinformācija;
· Sistēmas vai iekārtas darbības īss tehniskais raksturojums, t.sk. cauruļvadu un instrumentu shēmas, blokshēmas un līniju shēmas, ķēžu un kontūru shēmas, cauruļvadu shēmas, datu ieguves sistēmas funkcionālais apraksts u.t.t.;
· Lietošanas instrukcijas, kurās secīgi aprakstītas darbības;
· Protokols par Pasūtītāja personāla apmācību;
· Izmēģināšana un regulēšana, norādot, kā tiek veikta pārbaude, kā arī sistēmas vai iekārtu regulēšanas procedūra pirms iedarbināšanas un vēlākā ekspluatācijā, ieskaitot ekspluatācijas atsākšanas kārtību pēc remonta/detaļu nomaiņas vai ekspluatāciju rekomendētās periodiskās pārbaudes laikā;
· Apkopes instrukcijas, atsevišķi izdalot profilaktiskās apkopes, kur jānorāda nepieciešamās periodiskās apskates, to kārtība, kārtējās pārbaudes, kalibrēšana u.tml., remonts un regulēšana, kur jāraksturo apskates, kā arī tādu detaļu noņemšana un nomaiņa, kuras var tikt mainītas un tādu detaļu apskate un remonts, kurām nepieciešama kontrole un remonts;

	2.16. 
	Ekonomikas daļa
	Ekonomikas daļā jāiekļauj:
· Būvdarbu apjomu pilns saraksts. Norādot materiālus, iekārtas, tehnisko aprīkojumu, nepieciešams to tehniskā apraksta apkopojums un specifikācijas;
· Tāmes (T), kas sastādītas atbilstoši Latvijas būvnormatīvam LBN 501-17 „Būvizmaksu noteikšanas kārtība” (apstiprināts ar Ministru kabineta 2017.gada 03.maija noteikumiem Nr.239 „Noteikumi par Latvijas būvnormatīvu LBN 501-17 „Būvizmaksu noteikšanas kārtība””; lokālās tāmes, kopsavilkuma aprēķini pa darbu veidiem un koptāme, iesniedzami Microsoft Excel formātā, saglabājot aprēķinos izmantotās formulas).

	2.17. 
	Darbu organizēšanas projekts
	2.17.1. Projekta risinājumos jāparedz tāda projektēšanas un būvdarbu darbu secība, kas nodrošina nepārtrauktu Objekta pamatfunkciju izpildi. Būvniecības darbus plānot apstākļos, ar nosacījumiem, ka ēka pilnvērtīgi pilda savas funkcijas, kuru darbību nav plānots pārtraukt būvniecības ieceres izstrādes vai būvniecības laikā. Jāparedz potenciālo darba zonu norobežošana un visos darbu veikšanas etapos jānodrošina Pasūtītāju personāla un apmeklētāju drošība un maksimāla ērtība. Izstrādājot būvniecības ieceres risinājumus un darbu organizēšanas projektu, jānodrošina, ka būvniecības ieceres turpmākās realizācijas gaitā ēkas darbības procesa pārtraukumam jābūt iespējami īsākam.
2.17.2. Būvniecības ieceres dokumentācijā jāiekļauj izvērtējums par ēkas izmantošanas pieļaujamību būvdarbu laikā atbilstoši Būvniecības likuma 21.pantam.
2.11.1. Jebkuri darbi VOC Sporta spēļu zāles iekštelpās primāri veicami vasaras sezonā (no 2026.gada 15.maija līdz 2026.gada 30.jūnijam) iepriekš saskaņojot ar Pasūtītāju. Pasūtītājam objektīvu iemeslu dēļ ir tiesības atteikt piekļuvi objektam Darbu veikšanai vai apturēt Darbu veikšanu kādā noteiktā dienā vai laika posmā.
2.17.3. Darbu secību precizēt un saskaņot ar Pasūtītāju būvniecības ieceres dokumentācijas izstrādes gaitā. Darbu organizēšanas projektu izstrādā paredzot ēkas ekspluatāciju darbu laikā un pēc iespējas mazāk traucējot ēkas ikdienas izmantošanu.
2.17.4. Darbu organizēšanas projektu izstrādā atbilstoši normatīvo aktu prasībām un projekta risinājumiem. Darbu organizēšanas projektu izstrādā visam būvdarbu apjomam (būvniecības iecerei), un tajā ietver būvdarbu kalendāra plānu (ja to pieprasa būvniecības ierosinātājs), būvdarbu ģenerālplānus, kas izstrādāti pamatojoties uz grafiskajiem dokumentiem, kuri atspoguļo ēkas, ceļu un inženiertīklu esošo un plānoto situāciju, darba aizsardzības plānu (to var izstrādāt arī kā patstāvīgu dokumentu), skaidrojošo aprakstu, montāžas slodžu shēmas būvniecības laikā un to ietekmi uz nesošajām konstrukcijām. Būvdarbu ģenerālplānā jāatzīmē esošās un nojaucamās būvkonstrukcijas, pagaidu būves, ceļus un laukumus, būvmašīnu, tai skaitā montāžas celtņu/iekārtu izvietojumu un pārvietošanās ceļus, būvizstrādājumu un konstrukciju nokraušanas laukumus. Izvietojot materiālu nokrautnes, vai citas palīgbūves, ārpus būvlaukuma,  sagatavo situācijas plānu un materiālu piegādes shēmu, kuru saskaņo ar zemes īpašnieku.

	2.18. 
	Ugunsdrošības pasākumu pārskats 
	Lai nodrošinātu Objekta ugunsaizsardzību izstrādāt Ugunsdrošības pasākumu pārskatu atbilstoši normatīvo aktu prasībām, ņemot vērā faktisko situāciju Objektā.

	2.19. 
	Būvgružu/atkritumu apsaimniekošana
	2.19.1. Atbilstoši MK noteikumu 16.2.punktā noteiktajam, ja attiecināms, Izpildītājs Būvniecības ieceres dokumentācijas risinājumu izstrādes ietvaros ņem vērā sekojošas prasības būvdarbu veikšanai:
· atkārtoti izmantot vai nodot attiecīgā atkritumu veida pārstrādātājiem 70 % no radītajiem būvniecības (ne bīstamajiem) vai demontāžas atkritumiem;
· trokšņu, putekļu un piesārņotāju emisiju samazināšanas pasākumus būvniecības procesa laikā;
· azbesta un azbestu saturošu izstrādājumu apstrādi un pārvadāšanu atbilstoši normatīvajiem aktiem atkritumu apsaimniekošanas jomā. 

	2.20. 
	Būvniecības ieceres dokumentācijas gala nodevums
	2.20.1. [bookmark: OLE_LINK210]Izstrādāta un normatīvajos aktos noteiktajā kartībā saskaņota Būvniecības ieceres dokumentācija un iesniegta Pasūtītājam atbilstoši apstiprinātajam kalendārajam grafikam. 
2.20.2. Izpildītājs ar pieņemšanas nodošanas aktu nodot Pasūtītājam būvniecības ieceres dokumentācijas oriģinālu: 
· elektroniskā datu nesējā - 1 (vienā) eksemplārā *.pdf formātā un 1 (vienā) eksemplārā *doc., xls. un dwg formātā);
· nepieciešamības gadījumā, pēc Pasūtītāja lūguma nodrošināt 1 eksemplāru izdrukas veidā, numurēts un iesiets lietošanai ērtā veidā – mapēs, cietajos vākos;
· Darbu daudzumu saraksts un tāmes jāiesniedz datu nesējā (*.xls) (1 (vienu) eksemplāru ar cenām un 1 (vienu) eksemplāru bez cenām).




3.	Autoruzraudzības nosacījumi (B posms)
	3.1.
	Vispārīgie nosacījumi autoruzraudzībai 
	3.1.1. Autoruzraudzība veicama saskaņā ar būvniecību reglamentējošiem normatīvajiem aktiem, kontrolējot darbu kvalitāti, atbilstību Būvniecības ieceres risinājumiem, būvizstrādājumu iestrādes tehnoloģijām, nosacījumu izpildi.
3.1.2. Autoruzraudzības laikā autoruzraudzības kārtībā Izpildītājs bez papildus samaksas novērš konstatētās izstrādātās Būvniecības ieceres dokumentācijas nepilnības un kļūdas, kā arī  bez papildus samaksas izstrādā nepieciešamos papildus rasējumus, tai skaitā rasējumus un shēmas, ko papildus ir pieprasījis izstrādāt Pasūtītājs atbilstoši faktiskajai situācijai dabā.
3.1.3. Ja Autoruzraudzības laikā tiek veiktas izmaiņas akceptētajā Būvniecības ieceres dokumentācijā, Izpildītāja pienākums ir nodrošināt, ka šīs izmaiņas ir saskaņotas ar būvuzraugu un Pasūtītāju, kā arī, ja tas nepieciešams, ar Tehnisko un/vai īpašo noteikumu izdevēju iestādēm u.c. institūcijām.
3.1.4. Autoruzraudzības izmaksās jāparedz visi nepieciešamie līdzekļi, lai visu būvniecības laiku Objektā varētu nodrošināt pastāvīgu autoruzraudzības grupas darbu ar atbilstošu kvalifikāciju. 
3.1.5. Autoruzraudzības cenu Izpildītājs norāda savā finanšu piedāvājumā un tā ir konstants, nemainīgs lielums visa būvniecības procesa laikā, kas netiek papildus precizēta pēc Objektu būvizmaksu precizēšanas.
3.1.6. Izpildītāja pienākums ir nekavējoties brīdināt Pasūtītāju par problēmām vai neparedzētiem apstākļiem, iesniegt Pasūtītājam motivētu rakstisku pieprasījumu pārtraukt būvdarbus, ja konstatētas patvaļīgas atkāpes no Būvniecības ieceres dokumentācijas vai netiek ievērotas Latvijas būvnormatīvu prasības. 
3.1.7. Izpildītājam ir pienākums apmeklēt darba vadības vai pēc Pasūtītāja lūguma arī citas ar Projektu realizāciju saistītas sanāksmes (tikšanās), kā arī nodrošināt regulāru autoruzraudzības veikšanu Objektā un regulāru apsekojuma rezultātu ierakstīšanu būvdarbu žurnālā visā būvdarbu veikšanas laikā.
3.1.8. Būvdarbu izmaksu sadārdzinājumi, kas radušies Būvniecības ieceres dokumentācijas nepilnību gadījumā, tiek finansēti uz izpildītāja rēķina.
3.1.9. Autoruzrauga pienākumi:
3.1.9.1. Autoruzrauga dalība segto un nozīmīgo darbu pieņemšanā ir obligāta visām Būvniecības ieceres dokumentācijas sadaļām.
3.1.9.2. Autoruzraugam ir pienākums izskatīt un saskaņot vai noraidīt Izpildītāja iesniegtās materiāla apstiprināšanas formas.
3.1.9.3. Autoruzraudzības periodā piedalīties regulārās iknedēļas būvniecības plānošanas apspriedēs būvlaukumā vai attālināti.
3.1.9.4. Savlaicīgi sagatavot nepieciešamos rasējumus un saskaņot tos ar būvuzraugu un Pasūtītāju.
3.1.9.5. Saskaņot atsevišķo būvdarbu veicēju izstrādātos detalizācijas risinājumus.
3.1.9.6. Izskatīt un saskaņot izstrādātos darbu veikšanas projektus.




4.	Būvdarbu izpildes nosacījumi
	4.1.
	Vispārīgie nosacījumi būvdarbiem
	4.1.1. Būvdarbu izpildes nosacījumi ietver norādījumus un prasības attiecībā uz Būvdarbu izpildes kvalitāti un Būvdarbu izpildē pielietojamiem normatīviem, tehnoloģijām, materiāliem un iekārtām. Veicot Būvdarbus, jāpielieto vispārēji atzītas un labas atsauksmes guvušas tehnoloģijas, materiāli un iekārtas. Izpildītājs ir pilnīgi atbildīgs par to, lai Būvdarbi tiktu realizēti augstā kvalitātē, ievērojot mūsdienīgu tehnoloģiju prasības un pareizas montāžas metodes. 
4.1.2. Izpildītājam pirms sava piedāvājuma iesniegšanas jāveic rūpīga būvlaukuma (Objekta izbūves zonas) (turpmāk - Būvlaukums) apskate un jāiepazīstas ar tā faktisko stāvokli attiecībā uz vispārējiem būvniecības apstākļiem Būvlaukumā, un jebkuru citu aspektu, kas varētu ietekmēt būvniecību un darbu izpildes metodes, nepieciešamības gadījumā veicot papildus izpēti, lai maksimāli samazinātu vai izslēgtu būvdarbu negatīvo risku apstākļu iestāšanos.
4.1.3. Izpildītājam pirms piedāvājuma iesniegšanas ir jāiepazīstas ar esošo inženierkomunikāciju tehnisko stāvokli un iebūves risinājumiem. Attiecīgi, savas izmaksas Izpildītājam jānosaka, balstoties uz drošu pamatojumu. Izpildītājam īpaši jāizpēta apstākļi, kas saistīti ar piekļūšanu Būvlaukumam, pastāvošie šķēršļi (ja tādi ir) un iespēju robežās jākonstatē visas tās grūtības Objektā, kas varētu traucēt darbu izpildi Izpildītājam ir jāizvērtē esošās ēkas izmantošana un  iespējamo vajadzību pēc pagaidu risinājumiem, lai nodrošinātu nepārtrauktu ēkas funkcionalitāti, kā arī to ietekmi uz darbu izpildi. Visas saistītās izmaksas jāpieņem par iekļautām Izpildītāja finanšu piedāvājumā. 
4.1.4. Izpildītājam, kā profesionālam darbu izpildītājam, ir jāparedz visi darbi, iekārtas vai materiāli, kuru izpildes vai pielietojuma nepieciešamība izriet no Objekta rakstura un/vai apjoma un kuru izpilde vai pielietojums var būt nepieciešams, lai kvalitatīvi izpildītu būvdarbus un nodotu Objektu ekspluatācijā.
4.1.5. Iesniedzot piedāvājumu Izpildītājs apliecina, ka ir pilnībā apzinājis konkursa dokumentus, izpētījis Būvlaukumu saskaņā ar augstākminēto, iepazinies ar inženierkomunikāciju tehnisko stāvokli, iebūves risinājumiem, ēkas būvkonstrukciju stāvokli, un citiem ierobežojošiem aspektiem, un ir spējīgs un gatavs izpildīt visus līguma nosacījumus.
4.1.6. Izpildītājam ir jāiepazīstas ar Būvniecības ieceres dokumentāciju un visām TS sadaļām, jo nepieciešamā informācija var būt aprakstīta vairākās sadaļās, kuras ir savstarpēji saistītas. 
4.1.7. Izpildītājs ir atbildīgs, lai Būvniecības ieceres realizācija notiktu saskaņā ar LR spēkā esošajiem normatīviem, Būvniecības ieceres dokumentāciju, standartiem, materiālu ražotāju tehnoloģijām un šo TS. Izpildītājam ir jāiepazīstas ar visu Būvdarbu apraksta un Būvprojekta dokumentāciju kopumā.
4.1.8. Izpildītājam ir pienākums normatīvajos aktos noteiktajā kārtībā izstrādāt un kārtot būvdarbu veikšanas dokumentāciju visā būvdarbu veikšanas laikā. 
4.1.9. Izpildītājam jāuztur visi dokumentāciju saraksti, u.c. pilnvērtīgam būvniecības procesam nepieciešamie dokumenti.
4.1.10. Līgumā noteiktie būvdarbu izpildes termiņi ir norādīti iekļaujot visus tehnoloģiskos pārtraukumus, tostarp darbu pārtraukumus, lai nepārtrauktu ēkas funkcionēšanu, un tas nevar būt par pamatu būvdarbu kopējā termiņa pagarināšanai.
4.1.11. Izpildītājs Pasūtītājam pirms būvdarbu nodošanas ekspluatācijā veic Objektā uzstādīto iekārtu un sistēmu ekspluatācijas instruktāžu.
4.1.12. Izpildītājs nodod Pasūtītājam lietošanai gatavu ekspluatācijā nodotu ēku, kur visas sistēmas, ēkas funkcionēšanai ir pārbaudītas un saregulētas.
4.1.13. Visas ar būvlaukuma uzturēšanu, novākšanu, objekta sakopšanu, piekļūšanu objektam un materiālu piegādi saistītās izmaksas jāpieņem par iekļautām Izpildītāja piedāvājuma cenā.

	4.2.
	Nosacījumi Kalendārā grafika noformējumam un iesniegšanai būvdarbu etapam

	4.2.1. Pēc Būvniecības ieceres dokumentācijas izstrādes jāveic Piedāvājumā iesniegtā  Kalendārā grafika detalizēšana/aktualizācija būvdarbu stadijai, lai precīzāk attēlotu Būvniecības ieceres dokumentācijā izstrādāto risinājumu izbūves sadaļas, laiku un  specifiku (skatīt kopā ar TS 2.4.p).
4.2.2. Kalendāra grafikam jābūt saplānotam pa nedēļām (norādot kopējo kalendāro dienu skaitu).
Kalendāra grafikā grafiskā veidā jānorāda Būvniecības ieceres dokumentācijas Darbu daudzumu un izmaksu sarakstā norādīto paredzēto galveno darbu veidu izpildes termiņi, darbu veikšanas secība un plānotais darbinieku skaits katram darbu veidam.
4.2.3. No Kalendārā grafika būvdarbu laikā drīkst atkāpties Līgumā noteiktajā kārtībā.
4.2.4. Kalendārā grafika formāts iepriekš jāsaskaņo ar Pasūtītāju. Pasūtītāja norādījumi par nepieciešamajiem precizējumiem vai detalizāciju izstrādātajā Kalendārajā grafikā Izpildītājam ir saistoši.

	4.3. 
	Būvsapulces
	4.3.1. Būvdarbu organizatoriskie jautājumi tiek risināti un izskatīti būvsapulcēs, kurās piedalās Izpildītāja nozīmētais Projketu vadītājs, atbildīgais Būvdarbu vadītājs, Pasūtītāja pilnvarots pārstāvis, Autoruzraugs un Būvuzraugs, kā arī to pieaicinātās personas.
4.3.2. Būvsapulču protokolēšanu un protokolu sagatavošanu veic Būvuzraugs.
4.3.3. Būvsapulces tiek sasauktas vienu reizi kalendārajā nedēļā, ja vien puses nav vienojušās par citu būvsapulču sasaukšanas kārtību.
4.3.4. Būvdarbu vadītāja pienākums ir kvalitatīvi sagatavoties būvsapulcei – jāsagatavo detalizētas iknedēļas atskaites par izpildītajiem un plānotajiem būvdarbiem, kā arī citiem ar Līguma izpildi saistītiem jautājumiem.
4.3.5. Iepriekšminētais neierobežo Izpildītāja, Pasūtītāja vai Būvuzrauga tiesības sasaukt atsevišķu būvsapulci, ja tas to uzskata par nepieciešamu, savlaicīgi paziņojot par būvsapulces sasaukšanu.
4.3.6. Būtiski Izpildītāja jautājumi/informācija Pasūtītājam jāiesniedz tikai rakstiskā veidā atbilstoši Līguma nosacījumiem.

	4.4. 
	Kvalitātes kontroles sistēma
	4.4.1. Izpildītājam jāizstrādā būvdarbu kvalitātes kontroles sistēma. Kvalitātes kontroles sistēmai jānodrošina būtiskas būvei izvirzītās prasības saskaņā ar Būvniecības likuma 9.pantu, Latvijas būvnormatīviem. Ja Tehniskajā specifikācijā nav minētas atsauces uz piemērojamiem standartiem un to sasniedzamajiem kritērijiem, tad saskaņā ar Preču un pakalpojumu drošuma likumu to drošumu un kvalitāti jāvērtē ņemot vērā: 
· Brīvprātīgos standartus; 
· Speciālajos attiecīgās nozares normatīvajos aktos noteiktos obligāti piemērojamos nacionālos standartus; 
· Eiropas Komisijas rekomendācijas, kas nosaka preču drošuma novērtēšanas vadlīnijas; 
· Attiecīgajā nozarē pastāvošo labu ražošanas praksi; 
· Sasniegto zinātnes un tehnikas līmeni; 
· Drošumu, ar kādu persona varētu pamatoti rēķināties. 
· Veicot kvalitātes kontroli jālieto LR spēkā esošie standarti un normatīvie dokumenti.
4.4.2. Kvalitātes kontroles sistēmas izstrādei Izpildītājs izmanto Būvniecības valsts kontroles biroja izstrādātās vadlīnijas kvalitātes kontroles sistēmas izstrādei: https://www.bvkb.gov.lv/lv/buvdarbu-valsts-kontrole-un-buvju-pienemsana-ekspluatacija. Kvalitātes kontroles sistēma saskaņojama ar būvuzraudzības veicēju.

	4.5. 
	Būvlaukuma sagatavošana

	4.5.1. Izpildītājam, jānodrošina un jāuztur piemērotas telpas būvlaukumā sava personāla un Būvuzrauga vajadzībām. 
4.5.2. Izpildītājam savās izmaksās jāiekļauj visi izdevumi, kas varētu rasties biroja telpu vai būvlaukuma ierīkošanas un uzturēšanas vajadzībām, būvtāfeļu, būvžoga planšetu, informatīvo plakātu, u.c. materiālu izgatavošana un atjaunošana būvniecības laikā. Tajā skaitā nomas maksa par būvlaukuma ierīkošanu uz pašvaldībai piederoša zemesgabala, kas pieguļ Objekta teritorijai.
4.5.3. Izpildītāja pienākumos ietilpst būvtāfeļu un būvžoga planšetu, kā arī finansējuma piešķīrēja planšetu izgatavošana un uzstādīšana Objektā, tajā skaitā nepieciešamo atļauju saņemšana. Projekta vizuālā identitāte – Būvžoga planšetes un citi informatīvie materiāli, tiek veidoti saskaņā ar Pasūtītāja norādījumiem, atspoguļojot informāciju un vizualizācijas par Projektu (piem., Projektu mērķi, ieguvumi, sasniedzamie rādītāji, Projekta īstenošanas kalendārais grafiks, finansējuma avoti u.c.). Pirms būvžoga planšetu maketu izgatavošanas Izpildītājs ar Pasūtītāju saskaņo būvžoga apjomu un izvietojumu, t.sk., būvžoga planšetu daudzumu un izvietojumu. Papildus tam, Izpildītājs pirms uzstādīšanas iesniedz Pasūtītājam apstiprināšanai būvtāfeļu un citu norādes zīmju formātus un informācijas apjomu, kas izvietots uz tām. Visā būvniecības laikā Izpildītājs uzrauga informatīvo plakātu tehnisko stāvokli un pēc nepieciešamības tos nekavējoties atjauno.

	4.6. 
	Atskaite par stāvokli pirms Būvdarbiem
	4.6.1. Pirms būvdarbiem Izpildītājam jāveic Objekta, tajā esošo iekārtu un aprīkojuma, būvlaukuma, konstrukciju, u.c. objektu, ko varētu ietekmēt būvdarbi, apsekošana un fotofiksācija, kā arī citu teritoriju apsekošana un esošā stāvokļa fotofiksācija. Ņemot vērā fotofiksācijas datus, jāizstrādā atskaite (turpmāk - Atskaite) brīvā formā par Objekta stāvokli pirms būvdarbiem. Visi esošie bojājumi un/vai defekti, kā arī citas būtiskas detaļas jākonstatē, jāiereģistrē un jānofotografē.
4.6.2. Izpildītājam jānodrošina Būvuzrauga kā arī pēc nepieciešamības Pasūtītāja klātbūtne apsekošanas laikā.
4.6.3. Atskaite jāiesniedz pirms būvdarbu uzsākšanas līdz Būvobjekta (Būves) vietas nodošanas akta (Pielikums Nr.7) savstarpējai parakstīšanai. Atskaite jāiesniedz gan Pasūtītājam, gan Būvuzraugam. 
4.6.4. Visi apsekošanas laikā un/vai pēc Izpildītāja darbiem konstatētie, bet neiereģistrētie bojājumi un/vai defekti jānovērš un jānodrošina to sākotnējais vai labāks stāvoklis, kas būtu pieņemams Pasūtītājam, trešajām personām un/vai attiecīgajām kontrolējošām institūcijām.

	4.7. 
	Aizsardzība pret bojājumiem
	4.7.1. Izpildītājam jāveic visi nepieciešamie piesardzības pasākumi, lai izvairītos no bojājumu izraisīšanas, kā arī Līguma darbības laikā ātri jāatrisina jebkuras neatbilstības vai bojājumi kas radušies Izpildītāja vainas dēļ.
4.7.2. Izpildītājam nekavējoties rakstiski jāinformē Pasūtītājs par bojājumiem, savainojumiem vai nelaimes gadījumiem, kas radušies darbu izpildes laikā. 

	4.8. 
	Pagaidu būves, piekļūšana un izpēte
	4.8.1. Izpildītājam jāiegūst pašam sava informācija par piekļūšanu visām būvlaukuma daļām.
4.8.2. Izpildītājs ir atbildīgs par būvlaukuma apstākļiem, esošajām būvlaukuma ietaišu struktūrām u.tml. konkursa dokumentos iekļauto visu datu un informācijas  pārbaudi, un Pasūtītājs nav atbildīgs par šīs informācijas pilnību vai interpretāciju.
4.8.3. Izpildītājam pašam jākonstatē darbiem piederīgie apstākļi.
4.8.4. Objekta telpas ko Izpildītājs izmanto vai šķērso līguma nolūkos, jāuztur labā stāvoklī līguma izpildes laikā, savukārt pēc tā izpildes Izpildītājam jāatjauno vismaz līdz to sākotnējam stāvoklim, kas būtu pieņemams Pasūtītājam par saviem līdzekļiem.
4.8.5. Segumi, ko Izpildītājs izmanto vai šķērso līguma nolūkos, jāuztur labā stāvoklī līguma izpildes laikā, savukārt pēc tā izpildes Izpildītājam jāatjauno segumi vismaz līdz to sākotnējam stāvoklim, kas būtu pieņemams Pasūtītājam un kontrolējošām institūcijām, par saviem līdzekļiem. 
4.8.6. Visas pagaidu būves, kas nepieciešamas līgumā noteikto darbu pabeigšanai (tādas kā drošas sastatnes, iežogojums, apgaismojums, u.c., kā arī darbs, aprīkojums, materiāli un būves, kas nepieciešamas drošai, savlaicīgai un kvalitatīvai līgumsaistību izpildei) uzskatāmas par iekļautām Izpildītāja piedāvājuma cenā un par tām nav jāveic papildus maksājumi.

	4.9. 
	Atļaujas, licences un skaņojumi
	4.9.1. Izpildītājs ir atbildīgs par visu LR likumdošanā noteikto atļauju, licenču un saskaņojumu saņemšanu pirms jebkuru Līgumā noteikto aktivitāšu uzsākšanas.
4.9.2. Izpildītājam jāsedz visas reālās izmaksas un nodevas, kas saistītas ar šo atļauju, licenču un saskaņojumu saņemšanu.
4.9.3. Izpildītājam jāizpilda visas prasības un jāsniedz nepieciešamais atbalsts un palīdzība Pasūtītājam to atļauju saņemšanai, ko var saņemt tikai Pasūtītājs.
4.9.4. Izpildītājam jāievēro visi nosacījumi, kas izvirzīti trešo pušu piešķirtajās atļaujās, (Pasūtītāja un kaimiņu zemes nomas līgums) t.sk. Pasūtītāja saņemtajās atļaujās izvirzītie nosacījumi.

	4.10. 
	Progresa ziņojumi
	4.10.1. Būvdarbu laikā Izpildītājs turpina reizi mēnesī sagatavot un iesniegt Pasūtītājam progresa ziņojumu atbilstoši TS 1.23.punktam, tajā iekļaujot sekojošu informāciju:
4.10.1.1. Atskaites periodā Būvobjektā izpildītie būvdarbi;
4.10.1.2. Atskaites periodā veiktās segto darbu pārbaudes;
4.10.1.3. Nākamajā mēnesī plānoto būvdarbu apraksts.
4.10.1.4. Finanšu atskaite - Informācija par projekta izmaksām, nepieciešams norādīt arī informāciju par plānoto darbu izpildes apjomu nākamajiem diviem atskaites periodiem. 
4.10.1.5. Kalendāra grafika izpildes atskaite, norādot precīzi kavējumu, ja tāds ir. Katrā progresa ziņojumā ir nepieciešams norādīt aktualizētu kalendāro grafiku par visiem atlikušajiem būvdarbiem skaidri norādot kritisko ceļu.
4.10.1.6. Darbuzņēmēju uzskaite, atskaites periodā nodarbinātie darbuzņēmēji.
4.10.1.7. Riski būvdarbos, risinājumi, ieteikumi, apsekošanas laikā konstatētie fakti.
4.10.1.8. Problēmas, kas radušās būvobjektā, to objektīva analīze un Uzņēmēja plānotie problēmu risinājumi.
4.10.1.9. Visu projekta gaitas un dokumentācijas sarakstu aktuālās redakcijas:
· Kvalitātes kontroles aktu saraksts;
· Materiālu apstiprināšanas formu saraksts;
· Būvdarbu izmaiņu aktu saraksts;
· Fakta konstatācijas aktu sarakts;
· DVP saraksts;
· Defektu aktu saraksts;
· Detalizāciju saraksts;
· Aktuālais rasējumu saraksts;
· U.c. pēc nepieciešamības.
4.10.2. Progresa ziņojums iesniedzams elektroniskā formā ar atbildīgā būvdarbu vadītāja un Izpildītāja projektu vadītāja elektronisko parakstu. 
4.10.3. Pēc Pasūtītāja pieprasījuma Izpildītajam jāiesniedz papildus informāciju par būvdarbiem saistītiem jautājumiem. Informācija tiek iesniegta pasūtītājam 2 (divu) darba dienu laikā, ja Pasūtītājs nav noteicis citu informācijas iesniegšanas termiņu.

	4.11. 
	Komunikācijas un to izmantošana būvlaukumā

	4.11.1. Izpildītājam jānoorganizē un piedāvājuma cenā jābūt iekļautām izmaksām par elektrības, ūdens apgādes un citu komunikāciju ierīkošanu būvdarbu vajadzībām būvniecības laikā un jānodrošina visu cauruļu, kabeļu u.c. materiālu, kas saistītas ar šo komunikāciju uzstādīšanu, piegāde, apkope un aizvākšana pēc būvdarbu pabeigšanas.
4.11.2. Pirms darbu uzsākšanas Izpildītāja pienākums ir nodrošināt komunālo pakalpojumu skaitītāju uzstādīšanu un uzskaiti, kā arī būvdarbu laikā veikt ikmēneša komunālo pakalpojumu apmaksu (elektroenerģija un ūdens, kanalizācija u.c. ) pēc ievaduzskaites vai kontrolskaitītāju rādītājiem, ja šādi pieslēgumi nepieciešami.
4.11.3. Izpildītājam jākoordinē un jāuzstāda visas pagaidu ietaises saskaņā inženierkomunikāciju turētāju pakalpojumu uzņēmumu noteikumiem un saskaņā ar normatīvo aktu prasībām.
4.11.4. Pēc būvdarbu pabeigšanas vai gadījumā, ja pagaidu ietaises vairs nav nepieciešamas, tās jānojauc un būvlaukums jāsakārto atbilstoši tā sākotnējam stāvoklim. Visas ar pagaidu ietaisēm, t.sk., bet ne ierobežojoši, instalāciju apkopi, pārvietošanu un aizvākšanu, saistītās izmaksas jāuzņemas Izpildītājam.
4.11.5. Izpildītājam jānodrošina un jāapmaksā pietiekams skaits pagaidu tualešu saviem darbiniekiem un būvuzraugiem. Ietaises atbilstoši jānošķir no publiski pieejamām vietām un jāuzstāda un jāapkopj piemērotās teritorijās. Tualetes jāuztur tīras un jāiztukšo pēc nepieciešamības. Pabeidzot darbus, sanitārās iekārtas jānovāc un teritorija jāatgriež to sākotnējā stāvoklī.

	4.12. 
	Drošība būvobjektā
	4.12.1. Izpildītājam ir pienākums līguma izpildē ievērot Latvijas Republikas Darba aizsardzības likumā un Ministru kabineta 23.02.2003. noteikumos Nr.92 „Darba aizsardzības prasības, veicot būvdarbus” noteiktās prasības. 
4.12.2. Izpildītājam jānodrošina būvlaukuma aprīkošana atbilstoši darba drošības un citiem normatīvajiem aktiem.
4.12.3. Būvdarbu veicējam jāveic visu aktuālo noteikumu ievērošanu, kas attiecas uz slimību ierobežošanas pasākumiem. Jebkuru slimību gadījumu apstiprināšana darbinieku vidū nevar tikt uzskatīta par iemeslu kopējā termiņa pagarinājumam.
4.12.4. Jānodrošina droša ēkas ekspluatācija visā būvdarbu laikā. 

	4.13. 
	Vides apsaimniekošana būvniecības laikā

	4.2.1. Organizējot Būvdarbus, Izpildītājam jānodrošina un jāatbild par vides aizsardzības prasību ievērošanu visā Darbu izpildes laikā līdz Objekta nodošanai Pasūtītājam.
4.2.2. Izpildītājam jāsagatavo un jāiesniedz vides aizsardzības plāns būvdarbu veikšanai. Plānā cita starpā jāiekļauj šādi aspekti, kas sniedz ierosinājumus piesārņojuma novēršanai un/vai samazināšanai:
· sanitārās iekārtas būvlaukuma personālam;
· troksnis un vibrācijas;
· gaisa piesārņojums;
· būvlaukuma tīrība.
4.2.3. Pirms demontāžas darbu uzsākšanas jānovērtē vai demontāžas darbi nevarētu radīt bojājumus neplānotus bojājumus. Situācijās, kad ir varbūtība bojāt īpašumus vai tie jau pirms darbu uzsākšanas ir bojāti, jāveic foto fiksācija ar esošo stāvokli pirms demontāžas darbu uzsākšanas. 
4.2.4. Pirms demontāžas darbu uzsākšanas jāveic pasākumi telpu aizsardzībai pret putekļiem, trokšņiem un vibrācijām. Veicot ekspluatējamo inženiertīklu demontāžu ir jāveic pagaidu pasākumi to nepārtrauktas darbības nodrošināšanai.
4.2.5. Izpildītājam ir pienākums noslēgt līgumus par būvgružu nodošanu uzņēmumiem, kuriem ir tiesības apsaimniekot būvgružus, un Izpildītājs ir pilnībā atbildīgs par attiecīgo normatīvo aktu prasību izpildi šajā jomā. Izpildītājs nodrošina Būvdarbu atkritumu apsaimniekošanu un Būvobjektā esošo atkritumu šķirošanu un pārvadāšanu atbilstoši normatīvo aktu prasībām tā, lai netiktu apdraudēta cilvēku dzīvība un veselība, kā arī personu manta. Izpildītāja darbība nedrīkst negatīvi ietekmēt vidi.
4.2.6. Izpildītājam netiks piedāvāti laukumi atkritumu izvietošanai. Aizliegts veidot demontēto materiālu krautnes Objekta robežās, ja tie nav paredzēti izmantot atkārtoti.

	4.14. 
	Būvlaukuma uzkopšana

	4.14.1. Izpildītājs visā būvdarbu laikā, tiklīdz tiek parakstīts Būvobjekta (Būves) vietas nodošanas akts (Pielikums Nr.8) veic Objekta uzturēšanu un regulāru sakopšanu. Izpildītāja pienākums nekavējoties pēc pirmā Pasūtītāja pieprasījuma ir veikt Objekta sakopšanu, mazgāšanu un citus darbus.
4.14.2. Izpildītājs ir atbildīgs par būvlaukuma un būvju apkopi. Materiāli un aprīkojums jānovieto, jāuzglabā un jāsakrauj tādā kārtībā, kas iespējami samazinātu vietējo aktivitāšu traucējumus un pārtraukumus.
4.14.3. Ielu tīrīšana būvdarbu laikā. Izpildītājam jāuzkopj visi Objektā izbērtie netīrumi, kas radušies būvdarbu rezultātā, no visām telpām, ielām un ceļiem Būvlaukumā un tā tuvumā pēc katras dienas darbu pabeigšanas. Uzkopšanā jāietver mazgāšana ar ūdeni, beršana ar suku un roku darba izmantošana, ja tas nepieciešams, lai stāvoklis būtu pielīdzināms darbu neskarto zonu stāvoklim.
4.14.4. Pēdējā uzkopšana. Pēc darbu pabeigšanas un testēšanas Izpildītājam jāaizvāc visi būvgruži un liekie materiāli (t.sk. visas pagaidu konstrukcijas, brīdinājumu zīmes, instrumenti, sastatnes, materiāli, izejvielas un celtniecības mašīnas vai aprīkojums, ko Izpildītājs vai kāds no viņa apakšuzņēmējiem izmantojuši darbu veikšanai) no Objekta, Būvlaukuma un tā apkārtnes. Izpildītājam jāuzkopj visas būves un jāatstāj Objekts un Būvlaukums labā kārtībā.
4.14.5. Pasūtītāja uzkopšanas tiesības. Ja Izpildītājs atsakās vai ignorē prasību veikt vai nekvalitatīvi veic būvgružu, atkritumu, pagaidu konstrukciju aizvākšanu, bruģēto/asfaltēto/betonēto teritoriju, gājēju ietvju tīrīšanu vai telpu uzkopšanu kā noteikts šajās prasībās Pasūtītājs var pēc paša izvēles aizvākt un izgāzt minētos būvgružus, atkritumus un pagaidu būves, uzkopt bruģētās/ asfaltētās/ betonētās teritorijas, gājēju ietves, telpas un atskaitīt attiecīgās Pasūtītājam radušās izmaksas no kopējās Līguma izpildes summas, kas pienāktos Izpildītājam.

	4.15. 
	Esošās inženierkomunikācijas
	4.15.1. Jebkuri Izpildītāja izraisīti bojājumi esošajās inženierkomunikācijās jāsalabo līdz sākotnējam vai labākam stāvoklim par Izpildītāja līdzekļiem.
4.15.2. Gadījumā, ja Izpildītāja vainas dēļ tiek bojātas ūdens, kanalizācijas, elektrības vai citas inženierkomunikācijas (neatkarīgi no to marķējuma), Izpildītājam nekavējoties jāinformē attiecīgā institūcija, nosūtot paziņojuma kopiju Pasūtītājam.
4.15.3. Ja nepieciešams, Izpildītājam piedāvājuma cenā jāiekļauj izmaksas, lai nepieciešamības gadījumā  veiktu izpētes darbus, lai apstiprinātu vai noteiktu esošo inženierkomunikāciju tipus, izmērus un atrašanās vietas.
4.15.4. Izpildītājam jānodrošina netraucēta visu inženierkomunikāciju un to iekārtu darbība uz būvniecības laiku, Izpildītājs veic nepieciešamās darbības inženierkomunikāciju pārbūvē. Visas darbības un izmaksas Izpildītājs iekļauj savā finanšu piedāvājumā.
4.15.5. Ja Būvniecības ieceres dokumentācijas risinājumi paredz ārējo inženierkomunikāciju pārbūvi, atbilstoši inženierkomunikāciju turētāju prasībām, Izpildītājam pirms komunikāciju izbūves var būt nepieciešamība noslēgt vienošanos ar inženierkomunikāciju turētāju par tā īpašumā esošo inženierkomunikāciju pārbūves vai izbūves darbu veikšanu, t.sk., attiecībā par kārtību, kādā tiek piesaistīts noteiktais darbu veicējs, norēķiniem par noteikto darbu veikšanu un citiem nosacījumiem, kas attiecās uz inženierkomunikāciju turētāju īpašumā esošo inženierkomunikāciju pārbūvi vai izbūvi. Visas izmaksas saistībā ar vienošanos noslēgšanu un būvdarbu veikšanu ir iekļautas Izpildītāja piedāvājumā un nevar būt par pamatu noslēgtās līgumcenas paaugstināšanai vai termiņa pagarinājumam.

	4.16. 
	Prasības materiāliem, izstrādājumiem un aprīkojumam
	4.16.1. Izpildītāja Izpildītājs ir atbildīgs par to, lai būvdarbus veiktu pietiekamā skaitā un atbilstošas kvalifikācijas personāls, kas nodrošināts ar nepieciešamo tehniku, tehnoloģiju un instrumentiem. Izpildītājs ir atbildīgs, lai Būvniecības ieceres dokumentācijas realizācija notiktu saskaņā ar TS un LR spēkā esošajiem normatīviem un standartiem. Visiem pielietotajiem materiāliem un iekārtām, kas nav ražotas Latvijā, ir jāatbilst Latvijā adaptēto harmonizēto Eiropas standartizācijas komitejas (CEN) standartu prasībām un tiem ir jābūt ar CE atbilstības marķējumu.
4.16.2. Izpildītāja pienākums ir patstāvīgi sekot līdzi izbūvēto materiālu un veikto darbu kvalitātei.
4.16.3. Ražotāja speciālistu pakalpojumu izmaksas Būvniecības laikā un garantijas periodā jāsedz Izpildītājam.
4.16.4. Darba rasējumos jāiekļauj pilns ražotāja uzstādīšanas instrukciju komplekts, t.sk. atļautās pielaides.
4.16.5. Viss aprīkojums jāuzstāda saskaņā ar apstiprinātajiem Darba rasējumiem, t.sk. ražotāja specifikācijām un rasējumiem, un saskaņā ar noteiktajām pielaidēm.
4.16.6. Pielietojamās testēšanas metodes un kārtība jāiesniedz Būvuzraugam apstiprināšanai pirms testēšanas uzsākšanas.  

	4.17. 
	[bookmark: _Toc10193126]Prasības saistībā ar zaļa publiskā iepirkuma veikšanu

	4.17.1. Izpildītājam jānodrošina, ka būvdarbu ietvaros tiek ievērotas Ministru kabineta 2017.gada 20.jūnija noteikumu Nr. 353 “Prasības zaļajam publiskajam iepirkumam un to piemērošanas kārtība” prasības. 
4.17.2. Izpildītājs ir atbildīgs, ja Būvniecības ieceres dokumentācijas izstrādes ietvaros nav ievērotas visas noteiktās prasības, t.sk., finansējuma attiecināmībai, un tam ir pienākums tās novērst būvdarbu izpildes laikā par saviem līdzekļiem.

	4.18. 
	Darbu veikšanas projekts
	4.2.1. Pirms būvdarbu uzsākšanas Izpildītājam jāizstrādā Darba veikšanas projekti (DVP) atbilstoši izstrādātajai Būvniecības ieceres dokumentācijai, jāiegūst visas nepieciešamās atļaujas un nepieciešamie skaņojumi darbu uzsākšanai, jāizstrādā un jāsaskaņo satiksmes organizācijas shēmas un jāuzstāda norobežojošās un brīdinājuma zīmes, un jāveic citi nepieciešamie preventīvie pasākumi Būvlaukuma iekārtošanai, tai skaitā atbilstoši darba aizsardzības projektam.
4.2.2. DVP Izpildītājam jāizstrādā par visiem būvdarbu veidiem, atbilstoši Ministru kabineta noteikumu Nr.529 “Ēku būvnoteikumi”, un pamatojoties uz darbu organizēšanas projektu (DOP).
4.2.3. Atsevišķo DVP skaits nav noteikts, un atsevišķie DVP ir jāizstrādā un jāsaskaņo pirms secīgo darbu uzsākšanas ar Autoruzraugu un Būvuzraugu, pēc nepieciešamības ar Pasūtītāju. 
DVP sekojošiem darbu veidiem, kas būs kā pielikumi pie kopējā darbu veikšanas projekta, kā piemēram:
· [bookmark: _Hlk35543645]Būvlaukuma ierīkošanas un piekļuves ceļu/laukumu ierīkošanas darbiem;
· Demontāžas darbiem;
· Inženierkomunikāciju/iekārtu pārvietošanas darbiem;
· Logu, durvju montāžas darbiem;
· Fasādes, jumta un to elementu izbūves darbi;
· Inženierkomunikāciju atjaunošanas darbiem;
· Apdares darbu atjaunošanas darbiem.
· Ugunsdrošie komunikāciju šķērsojumi un to aizdare;
· Vājstrāvas – iekšējie tīkli (elektronisko sakaru sistēmas, telekomunikācija, piekļuves kontrole);
· Ventilācija
4.2.4. Darbu uzsākšana bez saskaņota DVP nav pieļaujama Uzņēmējam ir pienākums iesniegt DVP saskaņošanai vismaz 2 (divas) nedēļas iepriekš pirms darbu uzsākšanas, ja tas neietekmē būtisku materiālu pasūtīšanu un jāsaskaņo vismaz 1 (vienu) nedēļau pirms darbu uzsākšanas. Laicīgi nesaskaņots DVP nevar kalpot par attaisnotu Līguma izpildes termiņu kavējumu.
4.2.5. DVP sastāvdaļas nosaka saskaņā ar normatīvo aktu par DVP, bet projekta detalizācijas pakāpi nosaka tā izstrādātājs vienojoties ar Būvuzraugu atkarībā no veicamo darbu specifikas un apjoma.

	4.19. 
	Darbu izpilde, to pārbaude un pieņemšana
	4.19.1. Visi pārbaudītie un nodotie darba posmi tiek fiksēti ar izpilddokumentāciju.
4.19.2. Izpildītājam ir pienākums 3 (trīs) dienas pirms pārbaudes uzaicināt uz pārbaudi ar pārbaudes pieprasījumu, Būvuzraugu. Pārbaudes pieprasījumā norādot:
· Pārbaudes pieprasīšanas datumu;
· Pārbaudes datumu;
· Pieprasīto pārbaudes laiku;
· Pārbaudes objektu/ darba veidu;
· Zonu/ vietu;
· Tāmes pozīciju;
· Rasējumus;
· Pieprasīto speciālistu klātbūtni;
· Pārbaudes fiksēšanu.
4.19.3. Pasūtītāja pārstāvjiem, ir tiesības jebkurā laikā apmeklēt un uzturēties Objektā un darbu izpildes vietās, ievērojot darba aizsardzības prasības.
4.19.4. Izpildītājam ir pienākums pēc būvuzrauga norādījumiem veikt pārbaudes vai piedalīties to veikšanā. Izpildītājs nodrošina Objektā pieejamas visas nepieciešamās iekārtas un ierīce būvdarbu veidu pārbaužu un mērījumu veikšanai. Veiktajām pārbaudēm ir jābūt dokumentētām.
4.19.5. Būvdarbu izpildes laikā var tikt veiktas atkārtotas pārbaudes. Atkārtotā pārbaude tiek veikta pēc konstatēto trūkumu novēršanas un tās novēršanu apmaksā Izpildītājs.
4.19.6. Visi materiāli, iekārtas u.t.t., kas saistītas ar Būvdarbiem, ir attiecīgi jāizmēģina un jāpārbauda, lai pārliecinātos par to atbilstību tehniskajām specifikācijām un Būvprojektam. 
4.19.7. Montāžas darbu, izmēģinājumu un pārbaudes procedūru kārtības apstiprināšana, kā arī attiecīgo pārbaužu rezultātu apstiprināšana vai atteikšanās no pārbaudēm, neatbrīvo Izpildītāju no noteiktajām saistībām nodrošināt darbus atbilstoši TS prasībām.
4.19.8. Izpildītājam ir pienākums veikt defektu aktu (t.sk., būvuzrauga konstatēto defektu un sastādīto defektu aktu) uzskaiti.
4.19.9. Izpildītājam ir pienākums iesniegt Pasūtītājam visus veikto darbu apjomus, nepieciešamības gadījumā pamatojot katrus darbu apjomus ar atbilstības dokumentāciju (deklarācijām, sertifikātiem, izpildshēmām, , u.c.) klāt pievienojot pilnu izpilddokumentācijas komplektu. Samaksa par veiktajiem būvdarbiem tiek veikta reizi mēnesī, par Būvniecības ieceres dokumentācijas risinājumiem atbilstošiem, kvalitatīvi paveiktiem un no būvuzrauga puses sasakņotiem darbiem par ko sagatavoti atbilstoši akti par faktiski izpildīto darbu apjomu un izmaksām periodā. Samaksas kārtība (biežums) var tik mainīta par to atsevišķi vienojoties ar Pasūtītāju. Pasūtītāja pienākums nav piekrist samaksas kārtības (biežuma) maiņai.

	4.20. 
	Atbilstības pārbaude

	4.20.1. Lai noteiktu Izpildītāja piedāvāto materiālu, iekārtu vai Būvdarbu izpildes kvalitātes atbilstību TS un Būvniecības ieceres dokumentācijā paredzētajam, izstrādājumu paraugi un pārbaužu rezultāti pirms Būvdarbu uzsākšanas jāiesniedz/jāuzrāda saskaņošanai Būvuzraugam un pēc nepieciešamības Pasūtītājam. Pārbaudīto materiālu paraugus jāuzglabā līdz Būvdarbu perioda beigām. Ja kāda materiāla, iekārtas vai darbu izpildes kvalitāte ir zemāka nekā saskaņotajam paraugam, tas ir jānomaina vai jāpārtaisa bez papildus samaksas.
4.20.2. Izpildītājs izpilda visas TS pieprasītās pārbaudes un sedz visus izdevumus, kas ar tām saistītas. Jebkurai materiālu novērtēšanai vai iesniegtiem pārbaudes rezultātiem jāatbilst pielietoto vai LR spēkā esošo normatīvu nosacījumiem.
4.20.3. Izpildītājam ir jāiesniedz Būvuzraugam un pēc nepieciešamības Pasūtītājam izvērtēšanai sertifikātus, katalogus, rokasgrāmatas, rasējumus u.c., ražotāja sagatavoto informāciju, kas apliecina piedāvāto materiālu un iekārtu atbilstību LR normatīvos aktos un TS definētajām prasībām. Izpildītāja pienākums ir pierādīt Būvuzraugam un Pasūtītājam, ka piegādājamās iekārtas un materiāli atbilst šajā TS noteiktajiem standartiem un tehniskajām prasībām, uzrādot attiecīgos atbilstību apliecinošos dokumentus.

	4.21. 
	Iekārtu un sistēmas pārbaudes

	4.21.1. Pabeidzot iekārtu un sistēmu montāžu, Izpildītājam, pieaicinot Būvuzraugu un nepieciešamības gadījumā Pasūtītāju, ir jāveic to pārbaudes, lai pārliecinātos par to atbilstību Būvniecības ieceres dokumentācijai un Darba rasējumiem un/vai ražotāja prasībām. Ja normatīvie akti nereglamentē noteiktu pārbaužu metodiku, tad Izpildītājs sagatavo pārbaužu programmu, kura tiek saskaņota ar Būvuzraugu. Izpildītāja pienākums ir nodrošināt ar visiem pārbaudēm nepieciešamiem instrumentiem, iekārtām un personālu un Izpildītājam ir jāsedz visi izdevumi, kas rodas, veicot noteiktās pārbaudes.
4.21.2. Izpildītāja darbi tiek akceptēti un pieņemti tikai pēc pilnībā pabeigtu visu iekārtu un sistēmu pārbaudes. Izpildītājs pēc pārbaužu pabeigšanas sagatavo un Pasūtītājam iesniedz Būvuzrauga apstiprinātu atskaiti, kas satur mērījumus un atzinumu par iekārtu un sistēmu gatavību pieņemšanai. Tajā jāietver vadības, regulēšanas, izmēģināšanas u.c. dokumentācija, kas sastādīta montāžas pārbaudēs un nododot ekspluatācijā.

	4.22. 
	Personāla apmācība Būvobjektā

	4.22.1. Pēc iekārtu uzstādīšanas Izpildītājs nodrošina Pasūtītāja norīkotajiem pārstāvjiem pilnīgu apmācības kursu par uzstādīto sistēmu/ tehnoloģisko iekārtu ekspluatāciju un uzturēšanu kopumā. Apmācība tiek organizēta kā mācīšanās darba vietā un to nodrošina Izpildītāja personāls, kurš uzstāda iekārtas un nodod tās ekspluatācijā. Lietotāja rokasgrāmata tiek izmantota par apmācības pamata dokumentu, bet papildus tiek izmantota Izpildītāja iepriekš sagatavota sīkāka apmācības programma. 
4.22.2. Apmācības un testēšanas laikā par aprīkojumu un visām instalācijām atbild Izpildītājs. Par iespējamiem aprīkojuma un materiālu, darbarīku un instrumentu bojājumiem atbildīgs ir Izpildītājs.

	4.23. 
	Gala pārbaude
	4.23.1. Izpildītājs savlaicīgi, bet ne vēlāk kā 5 (piecu) darbdienu laikā pirms būvdarbu pabeigšanas, rakstveidā informē Pasūtītāju un Būvuzraugu, par termiņu kad visi Būvdarbi būs pilnībā pabeigti, un tie būs pieejami Gala pārbaudei.
4.23.2. Gala pārbaude tiek veikta pēc pilnībā pabeigtiem būvdarbiem un veiktiem pēdējiem sakārtošanas darbiem. 
4.23.3. Pirms Būvobjekta Gala pārbaudes Izpildītājam jānovāc visas pagaidu būves, mehānismi un būvgruži, kas radušies Būvdarbu laikā gan no Objekta, gan arī no tam pieguļošās teritorijas. Jāsakārto visi laukumi un zālāji. Jānotīra un jāsakārto ēka un citas norobežojošās konstrukcijas. Telpām jābūt izmazgātām un tīrām. Visiem logu un durvju mehānismiem, santehniskajām ietaisēm, citām ierīcēm un iekārtām jādarbojas atbilstoši tehniskajām prasībām. No teritorijas jāaizved būvniecības atkritumi un neizmantotie materiāli.
4.23.4. Inženiersistēmas montāžas darbus var uzskatīt par pabeigtiem, ja sistēmas ir pilnībā palaistas darbībā un ieregulētas, ja ir sagatavotas ekspluatācijas instrukcijas, visi protokoli un akti ir apstiprināti un parakstīti.
4.23.5. Gala pārbaudes laikā Objektā netiek ielaisti strādnieki būvdarbu veikšanai. 
4.23.6. Pasūtītāja piedalīšanās veikto Būvdarbu un to apjoma galīgā pārbaudē nav uzskatāma par būvdarbu izpildes apstiprinājumu.

	4.24. 
	Nodošanas dokumentācija
	4.24.1. Pabeidzot būvdarbus Izpildītājam ir jāsagatavo un jānoformē visa nepieciešamā dokumentācija atbilstoši normatīviem un izpilddokumentācijas saturam.
4.24.2. Izpildītājs sagatavo paveikto būvdarbu uzmērījumus un izpildmērījumus. 
4.24.3. Izpildītājam ir jāpieprasa un jāsaņem pozitīvi atzinumi no iestādēm un institūcijām, kuras ir devušas tehniskos noteikumus vai sniegušas skaņojumus.
4.24.4. Izpildītājam, nododot ekspluatācijā iekārtas un sistēmas, jāsagatavo lietošanas un apkopes Rokasgrāmatas latviešu valodā. 
4.24.5. Rokasgrāmatās jāietver šāda informācija:
4.24.5.1. Detalizēts apraksts, kas satur pilnīgas un sīkas ziņas par iekārtu, tās komplektēšanu, komponentiem un piederumiem, programmu nodrošinājumu u.t.t.;
4.24.5.2. Sistēmas vai iekārtas darbības īss tehniskais raksturojums, t.sk. cauruļvadu un instrumentu shēmas, blokshēmas un līniju shēmas, ķēžu un kontūru shēmas, cauruļvadu shēmas, datu ieguves sistēmas funkcionālais apraksts u.t.t.; 
4.24.5.3. Lietošanas instrukcijas, kurās secīgi aprakstītas darbības;
4.24.5.4. Izmēģināšana un regulēšana, norādot, kā tiek veikta pārbaude, kā arī sistēmas vai iekārtu regulēšanas procedūra pirms iedarbināšanas un vēlākā ekspluatācijā, ieskaitot ekspluatācijas atsākšanas kārtību pēc remonta/detaļu nomaiņas vai ekspluatāciju rekomendētās periodiskās pārbaudes laikā;
4.24.5.5. Apkopes instrukcijas, atsevišķi izdalot profilaktiskās apkopes, kur jānorāda nepieciešamās periodiskās apskates, to kārtība, kārtējās pārbaudes, kalibrēšana u.tml., remonts un regulēšana, kur jāraksturo apskates, kā arī tādu detaļu noņemšana un nomaiņa, kuras var tikt mainītas un tādu detaļu apskate un remonts, kurām nepieciešama kontrole un remonts.
4.24.6. Nodošanas dokumentācijai jāpievieno visu ieprojektēto sistēmu iekārtu ražotāju tehnisko raksturojumu izdrukas un elementu katalogu tehniskie rādītāji un zīmējumi, kā arī jāpievieno visu sistēmu iekārtu un elementu krāsaini vizuāli uzskatāmi materiāli un Rokasgrāmatas.
4.24.7. Izpildītājam, pēc darbu veikšanas, Pasūtītāja īpašumā jānodod visas izmantotās vadības un automatizācijas sistēmas programmatūras ar piezīmēm latviešu vai angļu valodā un to piekļuves kodi, kā arī programmatūras izmantošanas licences (uz Pasūtītāja vārda).
4.24.8. Izpilddokumentācija, pārbaužu un mērījumu rezultāti, sistēmu pases un protokoli ir jāsagatavo un jāiesniedz Pasūtītājam pirms paziņojuma par darbu pabeigšanu un Būvobjekta nodošanu ekspluatācijā.
4.24.9. Izpildītājs pēc Būvobjekta pieņemšanas ekspluatācijā iesniedz Pasūtītājam Būvobjekta nodošanas pieņemšanas aktu (Pielikums Nr.8), aktam pievieno Darbu izpilddokumentāciju, tajā skaitā, iebūvēto būvizstrādājumu atbilstību apliecinošo dokumentāciju, segto darbu aktus, nozīmīgo konstrukciju pieņemšanas aktus, pārbaužu aktus, testēšanas protokolus, instruktāžas protokolus, kā arī citu līgumā paredzēto dokumentāciju.
4.24.10. Būvdarbu izpilddokumentācija jāiesniedz:
· 1 eksemplārs pilnā sastāvā USB-datu nesējā. Grafiskā daļa elektroniski ir jāsagatavo *dwg un *pdf  formātos. Teksta daļai jābūt izstrādātai Word un Excel programmnodrošinājumam saprotamā formātā, parakstīti ar drošu elektronisko parakstu.
· Nepieciešamības gadījumā, pēc Pasūtītāja lūguma nodrošināt 1 eksemplāru izdrukas veidā, numurēts un iesiets lietošanai ērtā veidā – mapēs, cietajos vākos.
· Izpilddokumentācijai jābūt saprotami noformētai, numurētai, ar korektu satura rādītāju.



	5. 
	Izpildītāja pienākumi garantijas laikā

	5.1.
	5.1.1. Būvdarbu garantijas laiks ir 5 (pieci) gadi Būvobjekta pieņemšanas ekspluatācijā.
5.1.2. Garantijas laikā Izpildītājam jānodrošina bojājumu pieteikumu pieņemšana vismaz šādā apjomā:
5.1.2.1. Izpildītājam jānodrošina pieteikumu pieņemšana darba dienās laikā no plkst. 8.00 – 16:30 visā garantijas apkalpošanas perioda laikā;
5.1.2.2. Izpildītājam jādrošina bojājumu pieteikumu pieņemšana pa tālruni vai e-pastu, izpildes koordinēšanu un uzraudzību, Pasūtītāja informēšanu par pieteikumu izpildes gaitu;
5.1.2.3. Izpildītājam jānodrošina apstiprinoša ziņojuma nosūtīšana uz Pasūtītāja norādīto e-pasta adresi par bojājuma pieteikuma saņemšanu, kurā norādīts bojājuma pieteikuma saņemšanas datums un laiks.
5.1.3. Izpildītājam garantijas laikā ir jānodrošina sekojošs remontu izpildes laiks:
5.1.3.1. Maksimālais reakcijas laiks (laiks, kurā Izpildītājs uzsāk problēmas pieteikuma risināšanu) pēc Pasūtītāja pieteikuma nedrīkst būt ilgāks kā nākamā darba diena pēc problēmas pieteikuma saņemšanas;
5.1.3.2. Bojājumi jānovērš ne vēlāk kā 3 (trīs) darba dienu laikā no bojājuma pieteikšanas brīža. Bojājumu novēršanas laikā Izpildītājam ir jānodrošina Pasūtītāja speciālistu informēšana par problēmas risināšanas gaitu un sasniegtajiem rezultātiem;
5.1.3.3. Ja sistēmas defektu nav iespējams novērst noteiktajā termiņā iekārtas bojājumu dēļ, bojātā iekārta uz remonta laiku jānomaina ar pēc tehniskajiem raksturlielumiem līdzvērtīgu iekārtu.



Pielikumi:
1. Pielikums Nr.1_priekšizpēte
1.1_Indikativi buvdarbu apjomi
1.2._Indikativi_fasades_notinumi_laukumi_pdf
1.2._Infikativi_jumta_plaknes_laukumi_pdf
2. Pielikums Nr.2_Tehniskas apsekosanas atzinums
3. Pielikums Nr.3_Ēkas gaisa caurlaidibas atskaite
3.1._BDT_VOC_Ledus_240527
3.2._BDT_VOC_Sports_240527
4. Pielikums Nr.4._Ēkas energosertifikāts
5. Pielikums Nr.5._Ēkas kadastrālas uzmerīšanas lieta (inventarizācijas lieta).
6. Pielikums Nr.6._Zemesgrāmatas nodalījuma noraksts.
7. Pielikums Nr.7._ Būvobjekta (Būves) vietas nodošanas akts.
8. Pielikums Nr.8._ Būvobjekta nodošanas pieņemšanas akts.

